ועדת העלייה, הקליטה והתפוצות, כנסת 17, פרוטוקול מספר 193, 2008-05-20 10:00

מיכאל נודלמן: אנחנו מתחילים ישיבת ועדת עלייה, קליטה ותפוצות.

מיכאל נודלמן: הנושא היום הוא מצבם הקשה של העולים מאתיופיה, שילובם בתעסוקה ותעסוקה אקדמאים, מעקב אחרי החלטת הוועדה מיום 22.11.06.

דניאל אדמסו: אני המנהל הכללי של האגודה הישראלית למען יהודי אתיופיה.

דניאל אדמסו: ארגון שהוא ארגון סנגורי שמנסה לראות מה מההחלטות, בין היתר, מתבצעות, או שכל פעם אנחנו מתכנסים תחת אותה כותרת ומבטיחים לנו, אנחנו הולכים וחוזרים לוועדה הבאה שמזמינים אותנו.

דניאל אדמסו: אני אתחיל אולי בנושא של ייצוג הולם, שמנהל המחקר מהאגודה, מר טל האס, יוסיף קצת בנושא, אבל שהובטח לנו.

דניאל אדמסו: יש החלטה משנת 2005 שמדברת על ייצוג הולם של 15 משרות בשירות המדינה.

דניאל אדמסו: באיזה שהוא מהלך שעשינו, הוחלט שהמשרות האלה יהיו בתפקידים של 38-43 או 42 ומה שיהיה לנו כרגע, בפועל, בשיחה עם נציבות שירות המדינה, בשיחה של טל האס עם מר נאדר אל קאסם, בשיחה שלי מדי פעם עם גב' הניה מרקוביץ, יש כרגע, לפי מה שאנחנו יודעים כאגודה, 2 משרות מאוישות.

דניאל אדמסו: אנחנו מבקשים לדעת איזה שהוא פילוח, כדי שנוכל להציג לוועדה וגם לציבור, בסופו של דבר, מה הושג.

דניאל אדמסו: אני נמנע מלהיכנס לפרטים שהם יותר עצובים.

דניאל אדמסו: מה שקורה היום הוא שאנחנו לא יודעים, שמשרד ממשלה, שאמון לטפל בסיטואציה או בבעיה שהוצגה בפניו, לא יודע מה הנתונים הקיימים היום.

דניאל אדמסו: אז אחד, אנחנו מבקשים לדעת מה קורה עם זה ולתת לציבור את המידע הרלוונטי.

דניאל אדמסו: הדבר השני הוא שלא יכול להיות שנתכנס עוד פעם, משנת 2005 עברו כבר שלוש שנים, בהחלטת הממשלה היתה אפשרות, יחד עם משרד הקליטה, המנהל הכללי של משרד הקליטה, שדיברנו על כך שבשנים 2008-2009 תיבחן אפשרות של עוד שני מחזורים, שהמטרה תהיה בשירות המדינה סך הכל 45 משרות, אבל אנחנו לא מצליחים לממש את ה-15 משרות וזה לא שלא יצאו משרות.

דניאל אדמסו: אנחנו עמדנו לרשות נציבות שירות המדינה מבחינת אנשים, מועמדים, אנחנו אפילו קצת יותר מדי נודניקים, עד שמבקשים מאיתנו קצת אולי 'תחכו עוד חודש', אז אני מבקש לתת על זה את הדעת מנציבות שירות המדינה.

דניאל אדמסו: אנחנו נשמח לקבל את ההתייחסות בנושא הזה.

טל האס: רק עוד עניין אחד שהיינו רוצים הבהרה לגביו, לבד מהסטטוס של ה-15 משרות, זה הנושא של משרות מסומנות.

טל האס: משרדים קיבלו תמריצים כדי שהם גם יקצו מהמשרות הקיימות ולפי מה שאני יודע דובר ב-4 משרות.

קולט אביטל: באיזה משרדים?

נאדר אל קאסם: בלשכה המרכזית לסטטיסטיקה יש משרה שכבר אוישה, בקליטת העלייה, הגנת הסביבה גם.

הניה מרקוביץ: אנחנו נדווח.

מרינה סולודקין: לא, אני חושבת שזה מאוד חשוב, אני רוצה לדעת באיזה משרדים, בגלל שאני לא שומעת את משרד הרווחה.

מרינה סולודקין: אני לא מבינה את זה.

מיכאל נודלמן: כולם פה, יש מי שיענה.

קולט אביטל: היתה החלטה על 15 משרות ובנוסף על 4 משרות נוספות במשרדי ממשלה מעל התקן.

הניה מרקוביץ: לא, גברתי.

הניה מרקוביץ: כדאי שנציבות שירות המדינה תסביר, כדי שלא---

קולט אביטל: סליחה, גברתי, היושב ראש נותן את זכות הדיבור.

מיכאל נודלמן: נמשיך בבקשה, חברים.

מיכאל נודלמן: אתה יכול לענות לחברי הכנסת באיזה משרדים?

טל האס: נכון להיום אני לא יודע כמה משרות מסומנות יש לנו.

מרינה סולודקין: אז אתה לא מוכן.

טל האס: לא קיבלנו פרטים.

טל האס: אין לי את כל הפרטים, ואני עדיין---

מרינה סולודקין: השאלה שלי מה עם משרד הרווחה.

מיכאל נודלמן: חברת הכנסת סולודקין, יש זמן.

מיכאל נודלמן: יש עוד בעיות.

מיכאל נודלמן: אחר כך יהיה משרד הרווחה, משרד הקליטה, כולם צריכים לענות, כי היתה אצלנו פה ישיבה ואנחנו סיכמנו כמה דברים.

טל האס: אני מניח שזה נעשה, אני לא יודע בכמה משרות מדובר.

טל האס: המשרות שאני יודע זה רק על 4 משרות, זה כל מה שקיבלנו מהם.

טל האס: יכול להיות שיש יותר והם ידווחו.

דניאל אדמסו: הנושא הזה שאולי הוא גם רשום כחלק בנושא של תעסוקה של בלתי מקצועיים.

דניאל אדמסו: היום אנחנו מדברים על הרבה אקדמאים וטוב שהנושא הזה עלה על סדר הדיון הציבורי, אבל אנחנו יודעים על הרבה אנשים מבוגרים שהם לא עובדים.

דניאל אדמסו: לפני כשנה, יחד עם החברים מהמטה למאבק, עשינו כנס מאוד גדול לגבי תעסוקת אקדמאים.

דניאל אדמסו: הגיע לשם מר שרגא ברוש, אמר, 'אני לוקח על עצמי, התעשייה צריכה'.

קולט אביטל: הם עושים את זה.

דניאל אדמסו: כן, והחליט שהוא בא, אבל יש לו בעיה.

דניאל אדמסו: אנחנו היום ברמה כמעט בכל עיר שאנחנו נדרשים לסייע, כל מה שהוא מבקש זה שיארגנו לו קבוצות, כדי שהוא יוכל לקחת אותם, להכשיר אותם במפעל והוא פנה הרבה פעמים.

דניאל אדמסו: הקושי מתחיל שקשה ברמה המקומית וזה אולי התגייסות של משרד הקליטה ואני קורא גם למר דוד יאסו ולנציגי משרד הקליטה שמבקשים שם לארגן להם קבוצות, כדי שהם יוכלו להעביר את הסדנאות.

דניאל אדמסו: היום הם נתקעים, אני יודע.

דניאל אדמסו: אם הכל הסתדר בין אז לעכשיו, אז הכל בסדר.

דניאל אדמסו: אז מה שאנחנו יודעים הוא שהם מחפשים לארגן קבוצות, כדי שיוכלו להעביר להם הכשרה והם אומרים, 'אין אנשים, אין מי שיארגן לנו'.

דניאל אדמסו: אנחנו כאגודה לא יכולים לארגן קבוצות ברמה המקומית.

דניאל אדמסו: יש מוקדי קליטה שאמורים לתת, ממה שאני יודע לפחות, את השירותים האלה ברמה העוטפת, לתת שירות, לאסוף אותם ולתת להם הכשרה.

דניאל אדמסו: מה שאני מבקש פה, התגייסות התעשייה היא לא דבר מובן מאליו, אני חושב שזו החלטה מבורכת.

דניאל אדמסו: באותה ביקורת שאנחנו באים פה על משרדי ממשלה, אני חושב שצריך לברך את זה, אני יודע שמשרד התעשייה, המסחר והתעסוקה התגייס לנושא של אשקלון, אבי בעצמו, שהלך לארגן קבוצות ועשינו את זה.

דניאל אדמסו: אני לא חושב שאנחנו צריכים לעשות את זה, אני חושב שזה באחריות משרד הקליטה, או מי שרלוונטי, אם זה מרכזי קליטה, אז זה הסוכנות היהודית.

דניאל אדמסו: אני מבקש גם בנושא הזה לתת את הדעת, כי ההתגייסות הזאת של התעשייה היא לא מובנת מאליה, היא לא תהיה לאורך זמן, וזה גם לא בא ממקום של פטרון, אלא בא ממקום שהוא צריך עובדים, הקהילה צריכה עבודה ויש פה איזה שהוא שידוך שצריך לנצל אותו.

דניאל אדמסו: אני חושב שזה דבר מאוד חשוב, שחשוב להזכיר אותו.

דניאל אדמסו: התאמות בבחינות – גם בנושא הזה של החלטת ממשלה לגבי ה-15 משרות נאמר בהחלטת הממשלה, בפירוש, חוץ מהנושא של משרות ייעודיות, הנושא של לעשות התאמה לבחינות נציבות שירות המדינה.

דניאל אדמסו: אנחנו לא ביקשנו הקלה, כי הרי בסך הכל גם אני, כאזרח מדינת ישראל, לא רוצה מישהו שעבר את המבחנים בכאילו וייתן לי שירות כעובד מדינה.

דניאל אדמסו: מה שאמרנו זה להתאים את הבחינות.

דניאל אדמסו: אין חדש תחת השמש בנושא הזה, אנחנו לא יודעים מה קרה.

דניאל אדמסו: אנחנו יודעים שבפעם האחרונה היה צריך להיות תפקיד במשרד הקליטה, תפקיד בכיר, היו בחינות שם, היו שם נפילות של האנשים שלא עברו את הבחינות, שכולם ידעו מראש שצריך לעשות, שמשרד הקליטה ונציבות שירות המדינה מדברים על ייצוג הולם, כל הזמן, מאז החלטת הממשלה וזה עוד פעם קורה, לא קרה כלום.

דניאל אדמסו: אם יש חדש, הציבור פה ישמח לדעת, ואם כן, מתי עושים את זה ואני מבקש מיושב ראש הוועדה אם אפשר להציב יעדים או ימים, כדי לזמן את נציבות שירות המדינה, לתת לנו את הדעת בנושא הזה.

דניאל אדמסו: תודה רבה.

מיכאל נודלמן: אני רוצה לקרוא לחברי הכנסת את המסקנות שלנו.

מיכאל נודלמן: זה עלה ביוני 2006, היתה בקשה של חברת הכנסת קולט אביטל לדון על המצב הקשה של עולים מאתיופיה.

מיכאל נודלמן: נקודה ראשונה שעלתה, למשרד הקליטה, למנות צוות בלתי תלוי של מומחים לבדיקה מקיפה של כשלים בטיפול בעולים מאתיופיה.

מיכאל נודלמן: פה אני שומע שבערים אתם לא עוזרים להם.

מיכאל נודלמן: אני רוצה לשאול, אתם מבצעים את מה שביקשנו?

מיכאל נודלמן: ומי צריך לעזור להם בנתניה ובאשקלון?

מיכאל נודלמן: הם צריכים בכח עצמם לעשות, או שאתם יכולים לעזור להם?

מיכאל נודלמן: מי יכול לענות ממשרד הקליטה?

קלאודיה כץ: אנחנו התבקשנו למנות צוות בלתי תלוי של מומחים לבדיקה מקיפה של הכשלים בטיפול בעולים מאתיופיה ולדווח לוועדת העלייה, הקליטה והתפוצות בתוך שלושה חודשים על מה שנעשה.

קלאודיה כץ: הצוות מונה בשלושה תחומים, בתחום תעסוקה, ואני הייתי חלק ממנו, בתחום הדיור ובתחום החינוך.

מיכאל נודלמן: אנחנו מדברים על תעסוקה עכשיו.

קלאודיה כץ: הצוות מינה בתחום תעסוקה גם נציגים של האגודות של יוצאי אתיופיה, גם נציגים של משרדי ממשלה העוסקים בזה, גם נציגים של מעסיקים.

קלאודיה כץ: אנחנו בנינו תכנית מאוד מקיפה, תכנית חומש אחר כך הוגשה גם לראש הממשלה וגם אושרה, והתכנית הזאת כללה מספר דברים.

קלאודיה כץ: אנחנו העלינו שם את הבעיות של כל הרבדים.

קלאודיה כץ: אחד, קודם כל יש המון עולי אתיופיה שהם אקדמאים ועדיין לא עובדים, לא במקצועם ולא ברמה שתואמת להשכלתם.

קלאודיה כץ: אם אנחנו מדברים על עבודה, אז אנחנו לרוב מוצאים אותם אצלנו בתור רכזים, או באגודות, או ב---

מיכאל נודלמן: גב' קלאודיה כץ, אני לא רוצה דיווח.

מיכאל נודלמן: יש לי שאלה, ממה שאני הבנתי ממר דניאל אדמסו, שיש אנשים שביוזמה שלהם הם יכולים לקחת עובדים, לעשות הכשרה מקצועית ורק יש קושי לארגן קבוצות כאלה.

מיכאל נודלמן: מי יכול לעשות את זה?

מיכאל נודלמן: יש מוקדים שלהם בכל עיר, אבל הם אומרים שאתם לא עוזרים להם.

קלאודיה כץ: מדובר בפרויקט של התאחדות התעשיינים, שאנחנו חלק ממנו.

קלאודיה כץ: אנחנו גייסנו את התאחדות התעשיינים למשימה, כולנו ביחד, כשהתאחדות התעשיינים איתרה, יחד איתנו, את המקומות בהם אפשר להכניס את האנשים ולהיכנס לעבודה ואנחנו חיפשנו את האנשים.

קלאודיה כץ: מדובר בתכנית CNC ובמיומנות בסיס מסוימת ומר דוד יאסו ימשיך את הדיווח על הגיוס.

דוד יאסו: לגבי הנושא שדניאל התייחס אליו, עם התאחדות התעשיינים, אני יודע שגם הנציגים שלך היו שם וגם אני נמצא.

דוד יאסו: אני אגיד לכם את השלבים שעשינו.

דוד יאסו: הוא דיבר על גיוס, בוא נדבר על גיוס.

דוד יאסו: אנחנו יושבים בעשרים יישובים דרך המוקדים.

דוד יאסו: יש לנו שם מוקדים, רכזי תעסוקה.

דוד יאסו: אנחנו, לאחרונה, נפגשנו במפעל טבע בכפר סבא, לקחתי מנהלי מוקדים ורכזי תעסוקה מכל הארץ, כולל ארגונים אחרים.

דוד יאסו: אנחנו בימים אלה, יחד עם ג'וינט, אני אישית העברתי את כל---

שלמה מולא: כמה קבוצות עד כה גויסו?

שלמה מולא: זה מה שמעניין.

דוד יאסו: אני אסביר מה הבעייתיות של הקבוצות האלה.

דוד יאסו: כדי שלא ייכנסו לכל מפעל וייזרקו על פי היכולת של כל אחד, ההחלטה שהתקבלה היא שאותם עובדים שצריכים להיקלט, ייעשה מיפוי על ידי מכון פוירשטיין.

דוד יאסו: מכון פוירשטיין כרגע צריך לרכז את כולם, וזה גם היה בסיכום שהאנשים שלך השתתפו, דני.

דוד יאסו: כרגע אני העברתי את כל השמות ברמה הארצית לג'וינט.

דוד יאסו: יחד עם זה, הגיעו גם פניות ישירות למפעל טבע ומה שקורה שם הוא כזה – על פי ההגדרה של קליטת עובדים מבחינת טבע, העובד צריך להיות הנדסאי.

דוד יאסו: אנחנו הגענו להסכמה שיהיו רק עם 12 שנות לימוד כדי שנוכל למנוע את הנשירה שלהם.

דוד יאסו: אז כרגע אנחנו נמצאים בעיבוד וזה והסיור הזה נעשה בדיוק לפני חודש וחצי.

דוד יאסו: לגבי אשקלון שדיברת עליו, מי ששותף שם מלא, גם בנתניה, זה מנהלי מוקדים.

דוד יאסו: אני יכול לפרט על כל הנושא של מנהלי מוקדים, שהמוקדים עושים אותו.

דוד יאסו: יש לי דוח מסכם של 2007 כמה פניות היו בנושא של תעסוקה, כמה השמות, אבל כרגע זה לא נכון שמשרד הקליטה לא מסייע.

דוד יאסו: נכון, התהליך הוא איטי.

דני אדמסו: השאלה שלי, אם אפשר לענות עליה ממש באופן ישיר, האם מהיום משרד הקליטה יכול לקחת על עצמו ארגון קבוצות בערים שבהם יש מוקדי קליטה, לנושא הזה?

דוד יאסו: אני אענה לך.

דוד יאסו: לא מהיום, משרד הקליטה לוקח אחריות בנושא של המוקדים ולגיוס לכל הדברים האלה.

דוד יאסו: זה לא מהיום, אתה יודע את זה.

אברהם מספין: הייתי בישיבות האלה של התאחדות התעשיינים.

מיכאל נודלמן: אני רוצה גם שידווחו לנו למה במקום 15 משרות רק 2 או 3 משרות.

מיכאל נודלמן: בבקשה, נציגת נציבות שירות המדינה, גב' הניה מרקוביץ, מנהלת אגף בכיר תכנון ובקרה.

מיכאל נודלמן: בבקשה תסבירו לנו מה קרה פה.

הניה מרקוביץ: קודם כל האינפורמציה שנמסרה לוועדה מוטעית, לדעתי.

הניה מרקוביץ: אנחנו בקשר הדוק עם כולם ואני לא מבינה---

מרינה סולודקין: מי זה כולם?

הניה מרקוביץ: כל מי שפונה אלינו ומבקש אינפורמציה, מקבל אותה ולכן אני מדווחת כרגע לוועדה, כדי שיהיה ברור.

הניה מרקוביץ: יש הבדל בין ה-15 משרות שנוספו לתקציבי המשרדים.

הניה מרקוביץ: זה נוסף לכל משרד שפנה וביקש וקיבל את המשרות.

הניה מרקוביץ: לא רק שהוא פנה וביקש, אלא הציג לנו תפקידים בכירים מספיק כדי לגייס אנשים בכירים לתפקידים בשירות המדינה.

הניה מרקוביץ: הוא קיבל בתמורה את המשרות.

הניה מרקוביץ: אנחנו ביקשנו מהמשרדים, בהתנדבות, מתוך התקנים הפנויים שלהם, לסמן משרות נוספות משלהם והם קיבלו על הנושא הזה תמריצים מאיתנו.

הניה מרקוביץ: ההתנדבות של המשרדים לא היתה גדולה ביותר.

הניה מרקוביץ: עד היום יש לנו התנדבות של 4 משרות---

קולט אביטל: 15 משרות שהמשרדים קיבלו בנוסף, לא ההתנדבותיות, אלא אלה שקיבלו בנוסף ואתם פניתם למשרדים ומסרו לכם מה המשרות.

קולט אביטל: מה קרה הלאה?

קולט אביטל: מי מגייס את האנשים האלה, איך האנשים האלה יודעים להגיע לאותם המשרדים?

קולט אביטל: איך הם יודעים להגיש מועמדות, איך מאתרים אותם?

קולט אביטל: זה אתם, זה המשרדים?

קולט אביטל: תספרי לנו.

קולט אביטל: אולי יש המון אנשים טובים שרוצים לפנות.

הניה מרקוביץ: המשרות האלה, ביום שהן נוצרו ועמדו להתפרסם, עוד טרם הפרסום וכמובן תוך כדי תהליך הפרסום, המידע על המשרות האלה הועבר על ידי אישית בכנסים שעשיתי עם סטודנטים בכל מיני תכניות.

קולט אביטל: אם זה אנשים בכירים, זה לא סטודנטים.

הניה מרקוביץ: לא, ובנוסף לכך---

קולט אביטל: זה אנשים שכבר סיימו?

קולט אביטל: כן, אנשים שסיימו והם היו בתכניות העשרה.

קולט אביטל: אני מדברת על אקדמאים, עם תעודות והכל.

קולט אביטל: אנחנו עובדים בצמוד עם כל הארגונים.

קולט אביטל: כל הארגונים שיושבים שם סביב עומדים מולנו צמוד, הם קיבלו מידע על המכרזים שמתפרסמים.

קולט אביטל: הם התפרסמו?

הניה מרקוביץ: בוודאי, בדרך הרגילה של נציבות שירות המדינה.

הניה מרקוביץ: האנשים התבקשו לשלוח מועמדים ומה קרה כאן?

הניה מרקוביץ: משרה בינונית, לא בכירה, במשרד ראש הממשלה, בכספים – הגיע מועמד אחד, נבחר.

הניה מרקוביץ: מועמד אחד בלבד הגיע למשרה, איש כספים, מועמד שאני גייסתי אותו, הגיע למשרה, נבחר, הסיר מועמדות.

הניה מרקוביץ: נאלצנו להוריד את רמת המשרה, כי אין מועמדים עם הניסיון המתאים למשרות בכירות.

הניה מרקוביץ: למשרה בכירה צריך ניסיון בעבודה, אנחנו לא מורידים דרישות ולא משנים דרישות בגיוס, לעומת שירות המדינה האחר.

קולט אביטל: יכול להיות שלא היה צריך מלכתחילה, כי אם אנחנו מדברים על אקדמאים בלתי מועסקים, זה אומר שהם לא עבדו, אלא אם הם עבדו, לצערנו הרב, במשרות של ביטחון, ולכן ללכת לדרוש ניסיון עבודה זה להעמיד מכשול כבר.

הניה מרקוביץ: גברתי, זאת היתה עמדתי, אבל עמדת הארגונים היתה שמבקשים משרות בכירות ולכן אנחנו יצרנו משרות בכירות.

הניה מרקוביץ: הם רצו סמנכ"לים לכל ה-15 משרות.

הניה מרקוביץ: היה ויכוח אצל חבר הכנסת מיכאל איתן, שליווה את הפרויקט הזה ואני התנגדתי לכך ובסוף התפשרנו על משרות של מנהלי תחומים.

הניה מרקוביץ: אנחנו לא מצליחים לגייס אנשים מתאימים למנהלי תחומים.

הניה מרקוביץ: משרד התשתיות הלאומיות---

קולט אביטל: צריך לתת לאנשים מסלול המראה---

30095: היה מדובר גם שאנשים האלה ייכנסו ויעברו מסלול של הכשרה בתוך המשרדים.

הניה מרקוביץ: אבל ביקשתם משרות בכירות, ביקשתם במשרד האוצר משרה של מנהל תחום בהסכמי שכר.

הניה מרקוביץ: הממונה על השכר התחנן לפניי להוריד את הרמה ואמרתי לו 'לא' ואין לו היום מועמד מתאים.

הניה מרקוביץ: אבל אתם ביקשתם.

הניה מרקוביץ: אל תגידו לי עכשיו, תשנו עמדה.

הניה מרקוביץ: זאת היתה הבקשה.

30095: אני אסביר.

מרינה סולודקין: אל תסביר.

מרינה סולודקין: אנחנו נסביר.

מיכאל נודלמן: אם אתה רוצה לדבר, תשאל אותי.

מיכאל נודלמן: אני אתן לך.

הניה מרקוביץ: דוגמה נוספת.

הניה מרקוביץ: אנחנו פרסמנו במשרד התשתיות, אחרי שהתעניינו בארגונים אם יש מועמדים לתפקידים של תכנון פיזי.

הניה מרקוביץ: שלוש פעמים המשרה פורסמה, אין אף מועמד אחד, ביטלנו את המשרה הזאת.

הניה מרקוביץ: כך זה עובר ממשרה למשרה.

הניה מרקוביץ: יש משרות שגויסו להם כבר העובדים, יש משרות שהמועמדים עדיין בתהליך מיון.

מיכאל נודלמן: כמה?

הניה מרקוביץ: אני מצטערת, בשבוע הבא יהיה לי נתון מדויק, אני אעביר דוח, כי אני מפרסמת את הדוח השנתי שלי, הדוח יועבר לוועדה.

מיכאל נודלמן: לארגונים ולוועדה, בבקשה.

הניה מרקוביץ: אין בעיה.

הניה מרקוביץ: עכשיו לגבי הבחינות.

הניה מרקוביץ: אנחנו מגייסים כרגע פסיכולוג, בנציבות שירות המדינה, לא רק לאוכלוסייה האתיופית, יש לנו עוד אוכלוסיות שצריכות התאמות בבחינות.

הניה מרקוביץ: אנחנו בהליכי גיוס של פסיכולוג למשרה הזאת, כי כדי לכתוב בחינות חדשות, בחינות מתאימות לאוכלוסייה, צריך פסיכולוג שמתמחה בגיוס עובדים ובמיון עובדים.

מרינה סולודקין: זו דרך שאתם מחבלים בכל התהליך.

הניה מרקוביץ: איך אפשר לעשות אותו אחרת, גברתי?

מרינה סולודקין: אני אסביר לך.

מרינה סולודקין: כמו שבכנסת יש לנו חבר כנסת, שלמה מולה, יש לנו חבר כנסת מטעם ש"ס ואנחנו בכנסת יודעים איך להכניס את האנשים במקומות הנכונים ומה שאני שומעת, הצליל שאת כל הזמן אומרת 'אי אפשר לגייס', 'אי אפשר לאתר', 'אי אפשר למצוא מתאימים'.

מרינה סולודקין: אנחנו שמענו מספיק את התירוצים האלה, אני רואה בזה---

קולט אביטל: יש פה איזה דבר מוזר.

קולט אביטל: אם לא הייתי יושבת כמנהלת מחלקת הדרכה במשרד החוץ, שאחראית על גיוס אנשים לבחינות צוערים ולא יודעת מי כתב את הבחינות, בשום מקרה זה לא היה פסיכולוגים שכתבו בחינות, או שהתאימו אותן.

קולט אביטל: אולי צריך מדיסציפלינות אחרות, לא פסיכולוגים.

הניה מרקוביץ: גברתי, בראש מחלקת הבחינות---

קולט אביטל: הנושא מקצועי גרידא.

הניה מרקוביץ: בראש מחלקת הבחינות בנציבות שירות המדינה עומדת תמיד פסיכולוגית והיא היתה מופקדת על כתיבת מבחני הצוערים.

הניה מרקוביץ: זה נכון שאותו אדם, שהוא פסיכולוג, יישב עם גופים אחרים ויתאים את הבחינות, וגם אם את השתתפת בכתיבת הבחינות, אני לא יודעת מה השכלתך ואני גם לא בודקת אותה, זה לא משנה---

מרינה סולודקין: את לא בודקת את ההשכלה שלנו?

מרינה סולודקין: איזה השכלה יש לך, גברתי?

הניה מרקוביץ: אני צריכה לדווח אותה לוועדה?

מרינה סולודקין: אם את שואלת שאלה, אז אני שואלת---

הניה מרקוביץ: אני לא שאלתי.

מרינה סולודקין: אני שואלת איזה השכלה יש לך.

הניה מרקוביץ: יש לי השכלה אקדמאית במדעי הטבע.

מרינה סולודקין: במדעי הטבע, ובאיזה תואר?

הניה מרקוביץ: תואר ראשון.

מרינה סולודקין: תואר ראשון.

מרינה סולודקין: זה לא מספיק, גברתי.

מרינה סולודקין: מה שאנחנו שומעים, זה לא מספיק.

הניה מרקוביץ: אני לא מבינה את התגובה, אבל אני---

קולט אביטל: אני חושבת שהפנייה שלך אליי היתה קצת חצופה.

הניה מרקוביץ: אז סליחה, אני לא התכוונתי.

קולט אביטל: כי אם היית עושה שיעורי בית, לא מתקבלים אנשים למשרד החוץ בלי השכלה, אז אני מבקשת---

הניה מרקוביץ: אני יודעת.

הניה מרקוביץ: גברתי, אני מכירה אותך אישית ואני לא---

קולט אביטל: לכן אין צורך ל---

הניה מרקוביץ: סליחה, אני לא התכוונתי---

מרינה סולודקין: אז תואר ראשון לא מספיק לעמוד בתהליך כל כך חשוב וליישום החלטות הממשלה.

מרינה סולודקין: את נכשלת, גברתי.

מיכאל נודלמן: אני רוצה להגיד, אם את סיימת.

הניה מרקוביץ: לא, אני לא סיימתי.

מיכאל נודלמן: אבל אני רוצה להגיד משהו.

מיכאל נודלמן: הם ביקשו משרות בכירות, את ידעת מראש שאין אצלם ניסיון.

מיכאל נודלמן: את היית צריכה להסביר להם שהם מבקשים מה שאי אפשר אחר כך להשתמש.

מיכאל נודלמן: למה את כל כך היית טובה ונתת להם משרות בכירות ואחר כך אף אחד לא מתאים לזה?

מיכאל נודלמן: מראש היה ברור שסטודנט, מי שגמר לימודים באוניברסיטה לא מתאים.

מיכאל נודלמן: למה אתם עשיתם טריק כזה?

מיכאל נודלמן: אני לא מבין.

מרינה סולודקין: זה טריק, נכון.

מרינה סולודקין: צדקת, אדוני יושב ראש הוועדה.

הניה מרקוביץ: אדוני, אני התנגדתי למשרות הבכירות, אני הסברתי את זה לנציגים ולארגונים שאין טעם לפרסם משרות בכירות.

הניה מרקוביץ: עדיף לבנות משרות שיש להם מסלול קידום בתוך המשרדים.

הניה מרקוביץ: הארגונים התנגדו לזה, הם בחנו אותי בשמונה עיניים על הבכירוּת של המשרות.

מיכאל נודלמן: אבל את ידעת שזה לא.

מיכאל נודלמן: הם יכולים לעמוד על זה, אבל אי אפשר.

הניה מרקוביץ: אבל מה רצית שאני אעשה?

הניה מרקוביץ: שאני אגייס אנשים ברמות.

הניה מרקוביץ: ..

הניה מרקוביץ: שאחר כך יתקפו אותי ב---

מיכאל נודלמן: צריכים היו לתת משרות במקום שהם יכולים לעבוד.

מיכאל נודלמן: מראש היה ברור שמשרות בכירות עם הדרישות של המדינה, אי אפשר לממש.

הניה מרקוביץ: אבל ידענו את זה והודענו את זה מראש, הם לא קיבלו את העמדה שלנו, הם ביקשו משרות בכירות, אדוני.

הניה מרקוביץ: היה ויכוח.

הניה מרקוביץ: דני, אתה ביקשת משרות בכירות.

דני אדמסו: אני ביקשתי משרות בכירות, ואני לא מתחבא.

דני אדמסו: אני אגיד ככה, רק כדי לקבל תמונה, רובנו יודעים על פי הנתונים שיש לנו בנושא של תעסוקת אקדמאים, פרסמנו את זה בעבר, רוב הנתונים מדברים שרוב יוצאי אתיופיה למדו בתחומים של מדעי החברה והרוח.

דני אדמסו: לקחת כלכלנים, או במשרד ראש הממשלה, או כל מיני משרות שהתדירות והתפקידים שלהם מאוד מצומצם ושם להגדיר תפקידים בכירים, שם זה בעיה ראשונה.

דני אדמסו: אם היית שמה במדעי החברה, בתחומים מסוימים, בתפקידים בכירים, אנשים פה מנהלים ארגונים עשרות שנים והיה לך המון מועמדים.

דני אדמסו: אז אני אגיד ככה, למשל בנושא הזה, מנהל אגף במשרד הקליטה, שהוצב, הגישו שם מעל 60 מועמדים יוצאי אתיופיה לתפקיד בכיר, מנהל אגף.

דני אדמסו: אז לקחת תפקידים שיש סיכוי, כי אנחנו פרסמנו את הנתונים האלה, אני יודע אותם, שבהם אין השכלה גבוהה ליוצאי אתיופיה ולהגיד 'הנה, הם לא באים', זו ממש חוכמה לא גדולה.

דני אדמסו: אני לא יכול שבמקומות מסוימים אין, אז מה שאנחנו מבקשים זה דיווח מפולח מאוד מסודר, להגיד לנו כדי שאנחנו נעשה את העבודה מול הקהילה שלנו.

דני אדמסו: אני לא בא אלייך עכשיו לאשר בן אדם ש אין לו את הכישורים המתאימים, אין לי אינטרס, כאזרח, כעובד ארגון ולא כשום דבר.

דני אדמסו: ולכן אני חושב, יש משרות ורוב השירות הציבורי הוא לא בתחום הכלכלה והמדעים, הוא בתחום מדעי החברה והרוח ושם אפשר להציב תפקידים בכירים---

הניה מרקוביץ: אני לא רוצה להמשיך את הוויכוח כאן, זה באמת חסר טעם וזה לא מוביל לשום דבר ואני גם יכולה לענות לך על הדברים האלה.

הניה מרקוביץ: אם אתה רוצה, אני אענה לך כאן, אבל גם במשרות הכלליות, אי אפשר לפרסם משרות שאין בהן צורך.

הניה מרקוביץ: אנחנו פרסמנו משרות שיש בהן צורך, אבל אני רוצה לתת את הנתונים בכל זאת.

הניה מרקוביץ: מ-2005 הועסקו בשירות המדינה 485 יוצאי אתיופיה, מתוכם 22 אקדמאים ובמשרות האקדמאים אנחנו מכלילים את המשפטנים, כלכלנים ואקדמאים עובדים סוציאליים, לא אחיות, לא מקצועות בריאות.

הניה מרקוביץ: היום יש לנו 62 אקדמאים, לעומת 629 עובדים יוצאי אתיופיה.

הניה מרקוביץ: אנחנו עלינו ב-40 עובדים אקדמאים ואני מקווה שנמשיך לעלות.

הניה מרקוביץ: יש לנו יותר אקדמאים מכך בשירות המדינה, אבל כשאני בודקת את התארים של העובדים בשירות המדינה, אז העובדים יוצאי אתיופיה בשירות המדינה, יש לנו 84 עובדים מתואר ראשון ומעלה, אבל הם נמצאים במקצועות אחרים שאני לא קוראת להם כרגע---

וונדה קסהון: אבל הדיון הוא על ה-15 משרות, למה את לוקחת אותנו אחורה?

וונדה קסהון: ה-15 משרות, איפה זה עומד?

הניה מרקוביץ: אני לא מביאה את האחיות, אני לא מדברת על האחיות.

וונדה קסהון: תדברי על ה-15 משרות, שם אני רוצה לשמוע תשובה.

הניה מרקוביץ: אני בזה סיימתי.

קולט אביטל: אדוני היושב ראש, אני מנסה להיות מדודה במה שאני אומרת, כי גם אני עברתי שם ואני יודעת מה זה לעבוד במשרד ממשלתי, אבל אני חושבת שמפגעי הביורוקרטיה, ואני מתכוונת גם לסקירה ששמעתי קודם ממשרד הקליטה, הם יותר קשים מהטילים על אשקלון.

קולט אביטל: הכל מתמוסס בביורוקרטיה ואני הקשבתי טוב מאוד למה שנאמר.

קולט אביטל: אנחנו פנינו לזה ופנינו להוא ועשינו ישיבה ועוד ישיבה והעברנו לג'וינט ועכשיו הג'וינט מגייס, והג'וינט כן מגייס...

קולט אביטל: איפה שאפשר להעביר את הכדור הלאה ולא לעשות את הפעולה הכי פשוטה והכי ישרה, פשוט לקחת מיד את האנשים במוקדים, להגיד להם 'חברים, תתחילו לרוץ בתוך הקהילה ולגייס לנו אנשים'.

קולט אביטל: לא.

קולט אביטל: קודם עושים סיור ואחר כך עושים ועדה ואחר כך עושים עוד ועדה ועוד ועדה ואז מדברים עם זה ועושים להם עוד סיור ומדברים עם הג'וינט וזה.

קולט אביטל: אני אומרת לכם, מה שיהרוג אותנו במדינה הזו זאת הביורוקרטיה ואני חושבת שכל הישיבות האלה, שאנחנו מנהלים פה, ואנחנו שומעים את הדיווחים אחרי שהתקבלו פה החלטות, אני שומעת את זה כבר שש-שבע שנים.

קולט אביטל: צר לי, אפשר לעבוד ישר, בלי כל ההזדקקות הזו להסתובב סביב הזנב של עצמכם.

קולט אביטל: אפשר לקצר תהליכים, אפשר לעבוד בקצת יותר יעילות אם יש רצון טוב.

קולט אביטל: רק אם יש רצון טוב.

קולט אביטל: ואני מסתכלת על אנשים שבדרך כלל יש להם רצון טוב, מה זה לוקח לכם שנה לקיים עוד ישיבה ועוד ישיבה ועוד ישיבה, וללכת לג'וינט ולהטיל את זה על אנשים אחרים?

קולט אביטל: בשביל זה יש לכם אלף אנשים, קחו אותם, תושיבו אותם, תגידו להם 'תוך שבועיים אנחנו רוצים לראות רשימה של מועמדים'.

קולט אביטל: אז יהיו 800 מועמדים, מתוכם ייקלטו 100, גם כן טוב.

קולט אביטל: אבל לפחות עשינו משהו ולא התמזמזנו וחזרנו עוד פעם ותחזרו בעוד שנה עם אותו הדיווח.

מיכאל נודלמן: יש גופים שרוצים לקבל אנשים.

קולט אביטל: אתמול עשינו פה יום שלם על הכלכלה בירושלים.

קולט אביטל: באו התאחדות התעשיינים, באה חברת טבע והסבירו לנו איך הם רוצים ומבקשים לגייס עובדים.

קולט אביטל: מי שאומר 'רק הנדסאים' טועה ומטעה, כי זה גם הנדסאים וגם טכנאים ויש אנשים שיכולים להגיע עם 12 שנים של השכלה, בלי השכלה אקדמאית, ולא צריך להיות הנדסאים, אפשר להיות גם טכנאים.

קולט אביטל: יש מסלולים לשני הדברים.

קולט אביטל: אז אנא, אני חושבת, אדוני היושב ראש, שאנחנו מסתובבים שוב פעם ושוב פעם סביב אותה נקודה.

קולט אביטל: אני מבקשת ממך, תן לאנשים האלה מועד, ולא בעוד שנה, תן להם מועד בעוד שבועיים לחזור עם תשובות, איך הם הלכו, כמה אנשים הם גייסו ואיזה מבחנים יעשו להם, וגמרנו את הפארסה הזאת.

קולט אביטל: עכשיו יש לי גם אמירה לנציבות שירות המדינה – תראו, אתם יכולים להיות פסיבים ולבוא ולהגיד 'אנחנו אמרנו, עכשיו אנחנו לא מוצאים אנשים'.

קולט אביטל: אז אתם ביוזמתכם, לפי דעתי, הייתם צריכים לבוא אלינו ולהגיד לנו ש'המכרז הזה, שנתפר, הוא טעות, (זו פעם ראשונה שאנחנו שומעים את זה), מוטעה, אנחנו לא יכולים לגייס אנשים ברמות האלה', בכל זאת משרדי הממשלה, וגם אני עברתי שם, לא התחלתי ישר ממשרה בכירה.

קולט אביטל: זה לקח לי 20 שנה עד שהגעתי למשרה בכירה ואני לא אתיופית.

קולט אביטל: אז אני חושבת שכל אחד פה, עם עיניים בראש---

מרינה סולודקין: את רומנית, אני רוסייה.

קולט אביטל: כן, ולא הפלו אותי במיוחד.

קולט אביטל: הפלו אותי כי אני אישה, אבל לא במיוחד.

קולט אביטל: אז בכל שלב הייתי צריכה ללכת ולהוכיח ובכל שלב ושלב עשו לי בחינות כדי להתקדם לשלב הבא.

קולט אביטל: אני חושבת שעם כל הרצון שלנו לגייס ואפילו להקל, וצריך להקל, וצריכה להיות פה מדיניות של העדפה מתקנת, אבל פה צריך בכל זאת לתת לאנשים איזה שהוא מסלול סביר, מסלול להמראה וללוות אותם כדי שיוכלו להתפתח בכיוונים האלה, כי אף אחד לא נולד עם זה, כולל אף אחד מאיתנו.

קולט אביטל: אז לכן בואו נשנה את ההגדרות ובואו נראה מה סביר להכניס ולא נכניס אותם ישר כסמנכ"לים של משרדים, כי אף משרד גם לא יסכים לזה.

מרינה סולודקין: קודם כל תודה רבה ליושב ראש.

מרינה סולודקין: אנחנו עוקבים אחרי תהליכים שהולכים בקהילה האתיופית ותודה לדני עבור הדיווח שלו.

מרינה סולודקין: ממה שאני שמעתי היום, אדוני, אני חושבת שאנחנו צריכים להזמין את נציב שירות המדינה כדי לענות לנו לשאלה מאוד פשוטה.

מרינה סולודקין: כשהיתה החלטת הממשלה להכניס 15 אנשים במשרות הנוספות למשרדי הממשלה, בכיר, בינוני, אפשר עם גמישות ועם רצון טוב, מה שאני שמעתי כאן, גם הניסוחים, גם רמת ההשכלה שהגב' שאלה בחוצפה את חברת הכנסת קולט אביטל---

הניה מרקוביץ: אני התנצלתי, אני מבקשת למחוק את זה מהפרוטוקול.

מרינה סולודקין: אז מה שאני אומרת, אני שמעתי את הנימות של התנשאות אשכנזית אופיינית למדינה הזו, לצערי הרב.

הניה מרקוביץ: אני מבקשת, אני לא יכולה לקבל עלבון כזה.

הניה מרקוביץ: אני מאוד מצטערת.

מרינה סולודקין: מה שאני אומרת---

הניה מרקוביץ: אני מצטערת, באמת!

מרינה סולודקין: מה שאני אומרת, אדוני יושב ראש הוועדה, אני רוצה לראות כאן את נציב שירות המדינה, לדון, יחד איתו, ולהתייעץ באיזה 15 משרות אנחנו רוצים לראות את הנציגים של הקהילה האתיופית במשרדי הממשלה, בגלל שאחרת אני לא רואה דרכים.

מרינה סולודקין: כשאני שומעת שבראש המערכת עומד פסיכולוג, למה בוועדת בחירות בכנסת לא עומד פסיכולוג?

מרינה סולודקין: בראש המערכת?

מרינה סולודקין: דבר שני, לגבי גיוס לתעשייה – מניסיון אישי אני יכולה לומר.

מרינה סולודקין: בעלי עובד במפעל בעשות אשקלון ויש שם עובדים, נציגים של הקהילה האתיופית, כטכנאים.

מרינה סולודקין: יש לו תואר שלישי בפיזיקה והוא ראש מערכת של מתכות בעשות אשקלון, אז הוא אמר שהם עובדים מסורים מאוד ומצילים את תעשיית ישראל שעכשיו יש מחסור גדול במשרות של---

קולט אביטל: נכון, צריכים להביא מהודו?

מרינה סולודקין: כן, זה מה שאני אומרת, ומי שלא מבין את זה, שהדור הבא של עובדי תעשייה במדינת ישראל המפותחת מאוד, יהיו ילידי הארץ, אתיופים, רוסים, ישראל, לא מבין כלום.

מרינה סולודקין: אז מה שאני אומרת, זה מאוד נכון שמשרד הקליטה מתעסק בזה, יש להם כלים, המשנה למנהל הכללי שלכם היה יזם של מוקדי אתיופים, מנהלים של מוקדי אתיופים מכירים את הערים שלכם ואת כח האדם בערים האלה, ומה שאני רואה זה שבתהליך מחושב מראש צריך לעזור לקהילה להיכנס לתעשייה וזה יביא את הקהילה למקומות חדשים.

מיכאל נודלמן: אני רוצה לענות לאחת מהבקשות של חברת הכנסת סולודקין.

מיכאל נודלמן: גב' מרקוביץ היא לא סתם, היא מנהלת אגף בכיר תכנון ובקרה, אולי היא עושה טעויות והיא שומעת עכשיו ביקורת, אני לא חושב שפה צריך להיות מישהו יותר בכיר, אני חושב שאנחנו צריכים לדרוש---

מרינה סולודקין: זו ביקורת בונה.

מיכאל נודלמן: יש לה ניסיון גדול, היא לא הגיעה היום לשם.

מיכאל נודלמן: היו טעויות.

מיכאל נודלמן: אני חושב שזו היתה טעות לתת מיד משרות בכירות, אולי יש משרות בכירות שמתאימות לניסיון אצל החברים האלה, אבל מה שאני אמרתי זה שזה מראש היה מובן שלא יהיו אנשים בהרבה משרות.

מיכאל נודלמן: אתם צריכים לתקן את העוול שאתם עשיתם ולקבל ביקורת שנותנים פה חברי הכנסת.

מיכאל נודלמן: זה התפקיד שלהם, לתת ביקורת על המשרדים אם הם לא עובדים כמו שצריך.

מיכאל נודלמן: פה יש ממה לקבל ביקורת ואם הביקורת היתה יותר חריפה ממה שאת חושבת, גם צריך.

מיכאל נודלמן: אתם עשיתם טעות ואתם צריכים לקבל את זה.

מיכאל נודלמן: לא צריכים להסביר לנו שאתם לא אשמים, אתם אשמים.

מיכאל נודלמן: אני יושב ראש הוועדה חושב שאתם אשמים שקרה ככה, שעדיין אנחנו מדברים על ה-15 משרות.

שלמה מולא: אדוני היושב ראש, תודה רבה.

שלמה מולא: אני רוצה לברך את היוזמים של הדיון.

שלמה מולא: אני רוצה לחלק את הדברים שלי לכמה חלקים.

שלמה מולא: החלק הראשון, אני חושב שנציבות שירות המדינה הוא גוף אנכרוניסטי והוא בעייתי ואני חושב שהוא לא קשור רק לנו, יוצאי אתיופיה, אני חושב שצריך לבטל אותו.

שלמה מולא: אני אגיש הצעת חוק לבטל את השירות הזה, כי בסך הכל בכל משרד יש כח אדם והוא בסך הכל גוף מסנן, מתווך, יוצר עוד ביורוקרטיה ועוד שירות.

שלמה מולא: למה משרד הקליטה או משרד החינוך לא יכולים באופן עצמאי לקחת עובד ולראיין אותו, לעשות לו מבחן פסיכוטכני, מה שצריך.

שלמה מולא: למה?

שלמה מולא: למה צריך את נציבות שירות המדינה?

שלמה מולא: אני שואל שאלה.

שלמה מולא: אחרי 40 שנה מותר גם לשאול שאלות, האם זה נכון או לא נכון.

שלמה מולא: זאת שאלה עקרונית שצריך להתמודד איתה.

שלמה מולא: אני חושב שאנחנו כמחוקקים צריכים לשאול את השאלה הזאת.

שלמה מולא: לשאלה השנייה, שהיא שאלה לכאורה טכנית, שאלה שיוצרת מחסום מכוון כדי לא לאפשר ליוצאי אתיופיה להיקלט, זה המבחן הפסיכוטכני.

שלמה מולא: ואני רוצה לומר לכם, אילו האוניברסיטאות היו ממשיכות, עם השאלות הפסיכוטכניות שלהם, לקבל את יוצאי אתיופיה לאוניברסיטה, אף סטודנט לא היה מגיע.

שלמה מולא: באוניברסיטת חיפה, באוניברסיטת בר אילן, באוניברסיטת בן גוריון, הלכו לקראת, התחשבו ונכון, עשו איזה שהם מבחנים אחרים שאפשרו לנפות.

שלמה מולא: רבותיי, אם אתם תשאלו אותי היום שאלה שקשורה לתרבות האשכנזית, הפולנית, הגרמנית, הרומנית, אני לא אוכל לענות.

שלמה מולא: זה לא נכון, אלה שאלות ומבחנים שבאו בכוונה להכשיל.

שלמה מולא: עשו את זה לערבים, עשו את זה לנשים.

שלמה מולא: יש כל מיני קשיים, לכן אם אנחנו הולכים על מדיניות של העדפה מתקנת, שבאה לעשות איזה שהוא צדק מסוים עם אוכלוסיות מיוחדות, חוקק חוק, הממשלה קיבלה החלטות, אבל הביורוקרטיה ממסמסת את ביצוע ההחלטה, זאת אומרת, כאילו החוק לא קיים.

שלמה מולא: בשביל מה צריך את זה?

שלמה מולא: אני חושב, כל השאלה הפסיכוטכנית היא שאלה מיותרת והיא לא נכונה וצריך גם לבטל אותה.

שלמה מולא: גם אם לא נצליח לבטל את נציבות שירות המדינה, לפחות את שאלת הפסיכוטכני צריך לגמרי לבטל את זה.

שלמה מולא: הנושא השלישי, אדוני היושב ראש – מתקבלות החלטות לקליטת עולי אתיופיה, או לקליטת עולים ממקומות אחרים.

שלמה מולא: בין מה שהממשלה מחליטה לבין הביצוע זה תהום, זה שמים וארץ, ואני חושב שבנושא של יוצאי אתיופיה יש החלטות ממשלה מצוינות מתקופת יאיר צבן עד היום, צריך להודות על האמת, החלטות מצוינות, גם ה-15 משרות, דרך אגב, זו לא החלטה של שנה בלבד, התקבלו החלטות עוד בתקופת יאיר צבן.

שלמה מולא: לכן, אדוני היושב ראש, אנחנו צריכים ליזום ועדת חקירה פרלמנטרית שתבדוק למה כל החלטות הממשלה לא מיושמות ככתבן וכלשונן, ואם אנחנו לא נעשה את זה, אנחנו פשוט מועלים בתפקידנו.

שלמה מולא: לגבי כל הנושא של תעסוקה בתעשייה – רבותיי, גם כאן כל מה שאפשר היה לעשות לא נעשה.

שלמה מולא: אני חושב שזו לא בושה, גם יוצאי אתיופיה יעבדו בתעשייה, גם ינקו רחובות, גם יעבדו כסייעות בבתי החולים.

שלמה מולא: אני לא מתבייש בזה, כל עבודה מכבדת את בעליה.

שלמה מולא: אין שום בעיה עם זה.

שלמה מולא: אבל הם צריכים שיכוונו אותם.

שלמה מולא: אנחנו צריכים לסייע להם להיות מכוונים.

שלמה מולא: בסיעוד מביאים אנשים מתאילנד שיעבדו בסיעוד.

שלמה מולא: למה?

שלמה מולא: למה כשיש פה אזרחים שאפשר היה להכשיר אותם לעבוד.

קולט אביטל: משום שהם לא יכולים לגור בתוך המשפחות.

שלמה מולא: בסדר, אז יכול להיות שחלק כן, אבל חלק לא.

שלמה מולא: לכן אני מציע גם בעניין הזה, אני חושב שמשרד הקליטה, משרד התעשייה, המסחר והתעסוקה צריכים לעשות מאמץ קצת יותר.

שלמה מולא: אתם לא צריכים את נציבות שירות המדינה בשביל זה, כנראה, אבל לפחות אפשר לעשות את המאמץ הזה.

שלמה מולא: אם התאחדות התעשיינים רוצה לעזור, למה לא להתאמץ קצת יותר?

שלמה מולא: תודה רבה.

דוד יאסו: אני רוצה להגיד שתי נקודות.

דוד יאסו: אני לא פירטתי את מה שהמוקדים עושים.

דוד יאסו: אני רק רוצה להגיד, בשנת 2007, כ-9,922 אך ורק בנושא של תעסוקה שמתוכם 3,906 של השמות, כולל קורסים.

דוד יאסו: זה אומר, הנושא של התעשייה שדובר הוא בין 3 ל-4 חודשים.

דוד יאסו: הפרויקט הזה הוא פרויקט חדש עם התעשיינים, יחד עם נשיא הוועדה שמוביל מטעם התאחדות התעשיינים, זה חדש, לכן אנחנו נמצאים בשיא פעילותו.

דוד יאסו: אני לא פירטתי את הכל, חברת הכנסת קולט אביטל, אני מקבל את כל מה שאת אומרת, לא צריך להשליך, בשביל זה אנחנו נמצאים בשטח.

דוד יאסו: אני אומר, חבר הכנסת מולה, נכון אמרת שלא צריך את הנציבות, פה צריך להיות בתוך התעשייה.

דוד יאסו: אנחנו לא צריכים את הנציבות, אבל גם, כפי שציינתי לפני כן וגם התייחסת אליו, נכון שבטבע אמרו לנו כרגע שמספיק 12 שנות לימוד, אבל 12 שנות לימוד, אני אומר, היה סיור אצלם, זה היה תנאי שמכון פוירשטיין ייכנס וימפה את העניין הזה, עם כל הניסיון שלו עם בני העדה.

דוד יאסו: זה התנאי, אני לא המצאתי את זה.

דוד יאסו: אם יבטלו את התנאי הזה, כיום יש לי 150 מועמדים.

דוד יאסו: מבחינתי, אני יכול לשלוח להם את כולם, אין לי שום בעיה.

מיכאל נודלמן: זה מעניין.

מיכאל נודלמן: פה יש משרות, שם יש אנשים ואי אפשר לקשר ביניהם.

קולט אביטל: כיוון שאני צריכה לצאת לוועדה אחרת, אני רוצה לחזור למשהו, אדוני היושב ראש, שהעסיק את הוועדה הזאת בארבע-חמש השנים האחרונות.

קולט אביטל: אחד הדברים שאנחנו עמדנו עליהם, ואני לא חושבת שהם בוצעו, זה שכשאנשים נמצאים במרכזי קליטה, להתחיל בהתחלה בהכשרה מקצועית.

קולט אביטל: אם היינו מתחילים, ויש גם שם גרעין עצום של אנשים, ושם יש לך כבר את הציבור כולו מקובץ, אם במרכזי הקליטה אתה משם מתחיל לדלות, משם אתה מתחיל לתת לאנשים איזה שהיא הכשרה מינימלית.

קולט אביטל: הדבר שאותי ממש הפתיע, כשהלכתי למרכזי קליטה, שאלתי 'מכינים אתכם לשוק העבודה?' אמרו 'כן', 'מה מכינים אתכם?' 'מלמדים אותנו איך לכתוב קורות חיים'.

קולט אביטל: חברים יקרים, על מה אנחנו מדברים?

קולט אביטל: על אנשים שאין להם רקע מקצועי, בדרך כלל, זה הטובה הגדולה?

קולט אביטל: הרי הם ירוצו ממקום למקום עם קורות חיים?

קולט אביטל: במקום זה, יש לנו את האפשרות הזו, יש לנו את זה ביד – תתחילו את ההכשרה הזאת ואת הגיוס הזה ממרכזי הקליטה, יש שם אנשים, לא כולם צריכים להיות בני 18 או 20, או 22.

קולט אביטל: אנחנו כרגע צריכים לנצל את האפשרות הזו ובכלל, אני יודעת שחסרים אלפי עובדים ושמייבאים אותם מהודו.

קולט אביטל: מה אנחנו עושים?

דני אדמסו: אני אגיד שמה שאמרה חברת הכנסת קולט אביטל, זה נעצר ונתקע בסכסוך או בחוסר העבודה שיש בין הסוכנות, משרד החינוך לבין הגיור שיש שם; האם שעות האולפן יילכו להכשרה, מי ייתן יותר שעות---

מיכאל נודלמן: כל הזמן, כשאנחנו מדברים על מצבם של יוצאי אתיופיה, אנחנו מדברים על מרכזי הקליטה שצריכים להתחיל שם את העבודה.

אברהם מספין: אדוני היושב ראש, נאמרו פה דברים לא מדויקים.

אברהם מספין: התאחדות התעשיינים הבטיחה לקלוט 1,000 עובדים יוצאי אתיופיה בתעשייה.

אברהם מספין: בדיונים הקודמים היו נציגים של הסוכנות, משרד הקליטה, התעשייה, וגם אנחנו, וגם ארגונים חברתיים שבהמשך ראינו פחות ופחות את משרד הקליטה ואת הסוכנות.

אברהם מספין: כרגע אני רוצה לדווח לך, מהשטח, שבתכנית הזאת הם מתמקדים בפיילוט של שלוש ערים, נתניה, אשדוד ואשקלון, בעיקר נתניה ואשדוד, והם מציעים קורסים באמצעות משרד התעשייה, המסחר והתעסוקה, הם מבטיחים לקלוט את העובדים בתעשייה והם מבקשים מאיתנו לגייס עובדים.

אברהם מספין: אני יודע שלמשרד הקליטה יש את היכולת הכי טובה עם מוקדי הקליטה המפוזרים בעשרים ערים, אני יכול להגיד לך, דוד, וגם קלאודיה, שפניתי באופן אישי למספר מוקדי קליטה שיסייעו בגיוס מועמדים והם טענו שיש להם תכנית שנתית שלפיה הם עובדים וזה משהו שנכנס מבחוץ ולא כחלק מהתכנית השנתית שלהם, למרות שהמטרה בסופו של דבר זה כן לגייס עובדים.

דוד יאסו: במקרה זה אני יודע, גם בדיונים שאתה לא השתתפת, היה יהושע---

אברהם מספין: אני השתתפתי בכל הדיונים.

אברהם מספין: תן לי להשלים.

אברהם מספין: אני לא בא כביקורת אליך, אני רוצה את העזרה שלך.

דוד יאסו: אני אוהב ביקורת.

אברהם מספין: אני פניתי למוקדי קליטה, לרכזי תעסוקה, חלקם אומרים לי 'זה לא בתכנית השנתית שלנו, כי זה משהו שנכנס במסגרת אחרת', למרות שזה לאותה מטרה, לגייס עובדים, וגם אנחנו מוכנים לתת זמן וכח אדם כדי לסייע בגיוס אנשים.

אברהם מספין: כרגע יש קורסים, לדוגמה באשקלון, בריתוך ובתפירה, שכבר מספר חודשים מנסים לגייס אנשים ולא מצליחים.

דוד יאסו: תבואו אליי.

דוד יאסו: לא צריך את הוועדה.

מיכאל נודלמן: חברים, הדיבורים לא עוזרים.

מיכאל נודלמן: יש פה טענות קשות למשרד הקליטה, אני מבקש שבתוך שלושה שבועות יהיו רשימות של אנשים שאתם מציעים לקורסים לכל מיני דברים.

דני אדמסו: אני חושב שאנחנו מוכנים לתעשייה, להגיד איזה קורסים חדשים מוכנים לפתוח ובהתאם לכך להודיע למשרד הקליטה, שיהיו מוקדי הקליטה או רכזי התעסוקה מוכנים, שיגייסו את העובדים.

מיכאל נודלמן: אתם מוכנים בתוך שלושה שבועות לתת להם ולנו רשימות כאלה?

דוד יאסו: יש לנו שמות, נוכל להעביר לך, אין שום בעיה, כבוד היושב ראש.

קלאודיה כץ: המידע לא נכון.

קלאודיה כץ: תנו לנו להגיד את העובדות.

אברהם מספין: דוד, מספיק שתיתן הנחיה לרכזי התעסוקה לסייע בעניין הזה, הנחיה מלמעלה.

מיכאל נודלמן: אני לא רוצה ויכוחים של 'אתה לא בסדר', 'אתה לא בסדר'.

מיכאל נודלמן: אני הבנתי את המצב, שאלתי את ידיד שלי פה כמה זמן אתם יכולים לחכות?

מיכאל נודלמן: הוא אמר שבועיים או שלושה שבועות.

מיכאל נודלמן: אני מבקש בתוך שלושה שבועות לתת עזרה להם, לתת אנשים שיכולים להתחיל ללמוד או להתחיל לעבוד.

מיכאל נודלמן: לשלוח גם לוועדה את הרשימה.

מיכאל נודלמן: אני גם רוצה לפנות לנציבות שירות המדינה, אני מבקש מכם קצת לשנות את הגישה שלכם.

מיכאל נודלמן: למרות שהם מבקשים משרות בכירות, אתם יודעים יותר טוב כמה משרות צריך להיות, כי לפי מה שאני שמעתי, יש אנשים שיש להם ניסיון בחברה ובנושאים כאלה, אבל לרוב האנשים אין ניסיון, יש השכלה גבוהה ואתם צריכים לתת להם משרות.

מיכאל נודלמן: כמו שחברת הכנסת קולט אביטל סיפרה, זה סיפור אמיתי.

מיכאל נודלמן: בן אדם לא יכול אחרי אוניברסיטה ללכת על משרה בכירה כל כך, הוא צריך ניסיון, צריך לעבוד שנה-שנתיים, חמש שנים.

מיכאל נודלמן: אפילו עם העדיפות שאנחנו רוצים לתת לחברים כאלה, הם צריכים לקבל ניסיון.

מיכאל נודלמן: מי שמקבל משרה בכירה ולא יודע איך לעבוד שם, זה יהיה כישלון גם שלנו וגם שלהם וזה לא צריך להיות.

הניה מרקוביץ: אני מסכימה איתה בכל מלה.

מיכאל נודלמן: יש לכם ניסיון, אתם צריכים 15 משרות רציניות ששם לא יהיו סיפורים על זה שאין ניסיון, משרות עם כבוד, עם משכורת, שהם צריכים להרגיש שהם גם חלק מהמדינה.

דני אדמסו: גם, כבוד היושב ראש, בתחום מדעי החברה והרוח.

מיכאל נודלמן: בסדר, אתם יכולים לדבר במקום שאתם חושבים שאתם יכולים לקבל משרות בכירות.

מיכאל נודלמן: שלא יהיה כמו שהסבירו לנו, שאתם לא מתאימים, חלק לא הגישו, הגיש אחד שהוא לא מתאים.

מיכאל נודלמן: זה לא כמו מה שרצינו.

מיכאל נודלמן: אם אתם רוצים עוד משהו לבקש, אם לא מתאים לכם מה שהגענו להסכמה עם גופים כאלה, בבקשה.

מיכאל נודלמן: לא לדבר כדי לדבר.

מיכאל נודלמן: אני יודע שאתם מביאים לפה גדוד גדול של חברים ואתם כולכם מדברים ומדברים.

מיכאל נודלמן: חברים, אני עובד ככה – מדיבורים אין החלטות טובות.

מיכאל נודלמן: בלי דיבורים אפשר לקבל החלטה טובה ואני מבקש פחות דיבורים ושיהיו בעומק.

מיכאל נודלמן: אם אתם מסכימים עם הרעיון שלי, תגידו.

מיכאל נודלמן: אם אתם לא מסכימים, תגידו למה אתם לא מסכימים.

נגיסט מנגישה: אני רק אוסיף, אדוני היושב ראש, ההעסקה של אקדמאים יוצאי אתיופיה, מ-1992 בוועדת נבון התקבלה החלטה להעסיק יוצאי אתיופיה ב-50 משרות.

נגיסט מנגישה: נלקחו כמה אנשים, שמו אותם בכל מיני משרות לתיוק, המשרה לא היתה מתאימה לאותם אנשים, האנשים כבר נזרקו ברחוב.

נגיסט מנגישה: דבר נוסף שצריך לראות, אם הדיון היום על אקדמאים, אנחנו צריכים למצות את הדיון על אקדמאים יוצאי אתיופיה בלבד ולא אלה שלא אקדמאים.

נגיסט מנגישה: אם אנחנו כבר דיברנו על אקדמאים ולא-אקדמאים, אנחנו---

מיכאל נודלמן: ה-15 משרות, אני מבין שזה לאקדמאים.

נגיסט מנגישה: אנחנו מתעלמים ממשרד התעשייה, המסחר והתעסוקה, תפקידו הוא להכשיר את אותם אנשים שלא אקדמאים, צריך לשים אותם במקומות עבודה.

נגיסט מנגישה: המשרד לקליטת עלייה מקבל תפקיד עד כדי כך גדול מדי ותפקידו של משרד התעשייה, המסחר והתעסוקה בעצם הוא להכשיר אנשים ולהשים אותם במקומות עבודה.

נגיסט מנגישה: אף אחד לא מדבר, יש למשרד התעשייה תקציבים, בעבר היו תקציבים, התקציבים לא נוצלו וחזרו למדינה.

נגיסט מנגישה: דבר שלישי שאני רוצה לדבר עליו – כולם מדברים על משרות בכירות, כולנו דיברנו, יש לנו רצון טוב להיקלט במדינת ישראל, הקליטה שלנו היא חובה למדינה ולא רשות בכלל, אז אנחנו לא יכולים...

נגיסט מנגישה: אני עברתי את כל המבחנים האלה.

נגיסט מנגישה: אדוני, שואלים אותי מה המוזיקה של מוצרט כשאני לא גדלתי והתחנכתי בישראל ואני לא יודעת לענות על המוזיקה של מוצרט ואני יכולה להיכשל בזה.

נגיסט מנגישה: גם המבחן שהפסיכולוג צריך לבחון אותו, לא כל פסיכולוג יכול ומתמצא בתרבות של יוצאי אתיופיה.

נגיסט מנגישה: תיעזרו בנו, יש ארגונים של יוצאי אתיופיה שיכולים להיעזר בהם, האגודה הישראלית עומדת לרשותכם לגיוס ולאיתור אנשים.

נגיסט מנגישה: לנו יש מאגר של כח אדם וקורות חיים של אקדמאים יוצאי אתיופיה, אנחנו יכולים לסייע לכם.

נגיסט מנגישה: תפתחו את הפקק שאתם כרגע שמתם, הפקק הזה יכול להיפתח רק ברצון טוב ובשיתוף פעולה בלבד.

נגיסט מנגישה: תודה.

מיכאל נודלמן: יש פה את נציג משרד התעשייה, המסחר והתעסוקה?

22911: אני רוצה גם להמשיך ממה שאמרה דר' נגיסט, לגבי נציבות שירות המדינה.

22911: אל"ף, הייתי מבקש באמת כשאומרים שיש בנציבות שירות המדינה איקס של עובדים, במה הם עובדים?

22911: האם הם עובדים במשרות שהן טובות, שהם יכולים להתפרנס?

22911: הם רובם עובדים בכל מיני עבודות פשוטות ולכן אם אפשר, אני מבקש שיעבירו את הנתונים לוועדת העלייה והקליטה.

22911: כי זה לא נכון, הם עובדים בעבודות פשוטות ובכל מיני עבודות, כמטפלות ובאבטחה, ולכן אין אנשים במשרות בכירות.

22911: לגבי ה-15 משרות שדיברו.

22911: זה דובר כבר, לפני הרבה זמן התקבלה החלטה.

22911: תודה רבה שלא עשיתם את זה דירוג של 38-36, זה משרה בכירה 38?

22911: בסך הכול זה התחלה.

22911: כמה זה בכסף, כשמתרגמים את זה?

22911: זה משרה בכירה, שאתם מנפנפים?

22911: אתם יודעים מה, אם זה ככה, אוקי, 20 אתיופים התמודדו, מי שעבר את המבחן, מי שקיבל ציון גבוה, שיתקבל למשרה.

22911: למה אתם מורידים את המשרה?

22911: חוץ מזה, בתשתיות, כמו שמר דני אדמסו אמר, למה אתם לא בודקים באיזה תחום עולי אתיופיה התמחו, באיזה תחום יש להם את התארים, למה עשר פעמים אתם מוציאים במשרד התשתיות מכרז לעולה אתיופיה שהוא לא למד בו.

22911: למה?

נאדר אל-קאסם: סליחה, אנחנו בדקנו עם ארגונים ואמרו שיש.

הניה מרקוביץ: לפני שפרסמנו, קיבלנו את כל נתוני ההשכלה ודורשי העבודה במקצועות ופרסמנו את זה לכל המשרדים.

וונדה קסהון: דיברנו על משאבי אנוש, אמרנו שבמשאבי אנוש---

22911: אתם צריכים לעשות את הבדיקה.

22911: עולי אתיופיה לא צריכים פסיכולוגים, אנחנו התמודדנו גם באוניברסיטה, עברנו גם פסיכומטרי ושיעשו משרה לעולי אתיופיה, שיתמודדו, מי שעבר, שייכנס.

22911: אנחנו לא צריכים פסיכולוג, אנחנו לא צריכים עוד גוף אחר בתוך נציבות שירות המדינה, מומחים לעולי אתיופיה.

דני אדמסו: תיזהר, אתה עובד מדינה.

22911: אין בעיות, שיפטרו אותי.

22911: גם אם יפטרו אותי, תאמין לי, אני אעבוד באותה עבודה במקום אחר.

22911: לגבי הכשרה מקצועית – אדוני היושב ראש, באמת האנשים פה עמלו, עשו עבודות רבות, כמו מר דני אדמסו, חברי הכנסת הנציגים וחברת הכנסת קולט אביטל והחברים עשו ב-2007 עבודה קשה והוחלט בממשלה ודיברו בתקשורת.

22911: היום אנחנו, באגף להכשרה מקצועית, אין לנו שום תקציב לעשות שום פעילות.

22911: אין לנו שום תקציב לעשות.

22911: אנחנו ב-2008, חומש, שום דבר, אנחנו לא יכולים לעשות קורס אחד, אין שום תקציב.

22911: איפה כל התקציב, איפה כל ההבטחות, איפה מה שהוחלט?

22911: לכן אין לנו שום תקציב לעשות שום פעילות.

קלאודיה כץ: אדוני היושב ראש, אני פשוט מבקשת לתקן את הרושם המוטעה שיצר כאן הדיון בעקבות הפעילות של משרד הקליטה.

קלאודיה כץ: כאשר נשאלנו מה עשינו, אמרו לנו 'אל תדווחו, תגידו רק משהו ספציפי לאשקלון'.

קלאודיה כץ: ברצוני לציין שרכזי התעסוקה במוקדים עובדים יום ולילה, זה לא ששלושת הקורסים, שאנחנו מדברים עליהם, שדרך אגב נוצרו בעזרתנו הרבה, יחד עם התעשיינים ויחד עם הארגונים ויחד עם משרד התעשייה, המסחר והתעסוקה, והקמנו את ההליכים האלה, זה לא הקורסים היחידים שאנחנו מגייסים אנשים.

קלאודיה כץ: אנחנו יודעים איך לעבוד ומה לעשות, על מנת שאנשים ייכנסו לעבודה, ולא סתם, 4,000 איש נכנסים כל שנה לעבודה ומדובר כאן בתחומים שהם תחומים שדורשים מיומנויות טכניות ואם אנחנו לא נכין את אותם האנשים לעבודה באותו טבע ובאותו CNC, צריך ראייה תלת ממדית, אנחנו נותנים להם את הכלים הבסיסיים כדי שיוכלו להיכנס לעבודה---

שלמה מולא: סליחה, גב' כץ, ה-1,000 מקומות עבודה שהתעשיינים רוצים לתת, לא מחכים לזה.

שלמה מולא: הם לא יכולים, זאת הבעיה.

קלאודיה כץ: אני מבקשת לסיים את דבריי ואחרי זה אני אשמח להגיב, כי אחרת זה לא ייגמר ולא נעים לי מהחברים המכובדים.

קלאודיה כץ: גם את כל העלילות האלה, מריבה בין סוכנות לבין משרד הקליטה, אני לא הרבצתי לציפי, אפילו התנשקתי איתה קודם.

קלאודיה כץ: אנחנו אתמול ישבנו בפרויקט עם הסוכנות במכללת צפת, איך אנחנו מכשירים את העולים הנמצאים במרכז הקליטה צפת (בצפת יש שלושה מרכזי קליטה), איך אנחנו מכשירים אנשים למקצועות הנדרשים במשק, במקומות שהם יעברו אליהם.

קלאודיה כץ: מה שצריך להגיד בפה מלא, תקציבים אין לנו.

קלאודיה כץ: אנחנו היינו חלק מתכנית החומש בתכנון, הכסף הוקצה לתעשייה, המסחר והתעסוקה, אנחנו ממתינים לדיווח ממשרד התעשייה.

קלאודיה כץ: לפי הדיווח האחרון שהיה יש 800,000 שקלים שאמורים להגיע לתכנית חומש ואם הם אינם, אז צריך לבדוק איפה הם.

קלאודיה כץ: אבל אנחנו כאן לא מדברים על זה שתהיה רשימה או יש רשימה, אנחנו מדברים---

דני אדמסו: מה הקשר?

קלאודיה כץ: קשר ישיר, מדובר על אנשים---

דני אדמסו: משרד הקליטה קיים קצת לפני תכנית החומש.

דני אדמסו: כל הנושא של יוצאי אתיופיה קיים גם הוא לפני תכנית החומש.

דני אדמסו: לא יכול להיות שאנחנו חיכינו מאז 84' לתכנית החומש בשביל לבנות עליה, ו-800,000 שקל שהוקצבו לנושא הזה---

קלאודיה כץ: סליחה, 800,000 שקל, לעומת מיליון ו-700 שיש למשרד הקליטה, לכל עולי אתיופיה, ועם כל הכבוד, אני באמת מבקשת לסיים את דבריי בלי הפרעות, אם זה אפשרי.

קלאודיה כץ: אנחנו בתרבות דיון מיוחדת היום ובהאשמות שנורא קשה לי להבין אותם, כי כאן יש עבודה שאנחנו צריכים לגייס את כולנו לטובתה וכרגע נאמר שהארגונים הציעו את עצמם לגיוס מועמדים.

קלאודיה כץ: מועמדים קיימים, הבעיה זה לא מועמדים.

קלאודיה כץ: אנחנו כאן מדברים על עבודה הרבה יותר רחבה, עבודה הרבה יותר כוללנית, אנחנו מדברים באמת על טיפול שמתחיל מזמן של מרכז קליטה, ואל תשכחו שעל העולים במרכז הקליטה מוטלים הרבה דברים, יש אולפן שצריך לקלוט אותו, יש אולפן גיוס שצריך לקלוט.

קלאודיה כץ: אין כאן שום מריבות, צריך לתת לבן אדם כמו בן אדם לסיים את זה בכבוד, ואז להכניס לו את ההכשרה המקצועית ולא לשפוך עליו הכל, לשפוך כספי מדינה ואחר כך למצוא את עצמנו שוב בכישלון כזה או אחר, ולבוא בעוד חמש שנים ל---

שלמה מולא: הכשרה פנים מפעלית.

קלאודיה כץ: נכון.

מיכאל נודלמן: גב' קלאודיה כץ, פה מדברים שיש כמה מפעלים, כמה יזמים, שרוצים לקבל אנשים ולעשות הכשרה, אבל אין אנשים, זו הבעיה.

קלאודיה כץ: יש אנשים.

קלאודיה כץ: זה מטעה.

מיכאל נודלמן: הם אומרים שאין.

קלאודיה כץ: זה בדיוק העניין, לכן אני מבקשת לתקן את המצב.

קלאודיה כץ: אל"ף, זה לא רק המפעלים האלה, יש יותר.

קלאודיה כץ: אנחנו עובדים עם כולם, לכן יש 4,000 השמות.

קלאודיה כץ: 3 המפעלים שמדובר עליהם, גייסנו אנשים, האנשים הקיימים חייבים עדכון.

מיכאל נודלמן: מה לעשות שהם אמרו שאין?

מיכאל נודלמן: את אומרת שיש, הם אומרים שאין, אז מה צריך לעשות?

אברהם מספין: גב' כץ, אני בדקתי עם התאחדות התעשיינים, עם גב' טלי לוטן, ועדיין אין אנשים, אין מועמדים וזו המכשלה היחידה, כי יש קורס לפתוח ויש מקום לקלוט אותם.

קלאודיה כץ: דר' טלי לוטן זאת יועצת של משרד הקליטה שאנחנו שכרנו מהתאחדות התעשיינים, על מנת לאתר מקומות עבודה לעולים ועולי אתיופיה.

קלאודיה כץ: אז עם כל הכבוד, אנחנו יוצאים ונמצאים בתהליך עבודה מתמיד ונכון, עדיין, הקבוצה הזאת לא בשלה להתחיל עבודה, אנחנו עושים לה הכנות.

קלאודיה כץ: אין שום בעיה לשלוח מחר בבוקר את כולם לעבודה, שוב ייכשלו בעבודה ושוב לא יישארו שם.

קלאודיה כץ: אני חושבת שבני העדה צריכים להיות מעוניינים לקדם את העדה ולא להכשיל אותה בשביל מלים יפות כשהטלוויזיה נמצאת.

אברהם מספין: אין פה טלוויזיה, קודם כל.

אברהם מספין: דבר שני, אנחנו כן מעוניינים---

קלאודיה כץ: אז זאת הסיבה שהתחלנו לדבר, אבל קודם היתה טלוויזיה ו---

דני אדמסו: אני מצטער שהטלוויזיה הלכה בזמן שאני מדבר.

דני אדמסו: די, בחייך, אני מדבר בשביל טלוויזיה?

דני אדמסו: הרי זה---

קלאודיה כץ: אבל אני חושבת שהעובדות אינן נכונות, העובדות שאתה כנראה לא בדקת אותם---

דני אדמסו: אז אני אגיד לך, מה שאני אעשה הוא מאוד פשוט.

דני אדמסו: אנחנו נגיד להתאחדות התעשיינים, אנחנו נבחן את זה במבחן המציאות, בסופו של דבר אנחנו ניפגש ונסגור את הדברים, ניתן להם איפה שייפתח קורס, קלאודיה כץ אמרה שיש לה רשימות, היא תעביר לכם.

דני אדמסו: אני אשאל אותו כמה אנשים הוא צריך ובאיזה עיר---

קלאודיה כץ: לא צריך לשאול, אנחנו נמצאים---

דני אדמסו: בסדר, זו בעיה שלי, זו לא בעיה שלך.

דני אדמסו: אני רוצה לבדוק את עצמי, אז אני אעביר את הרשימות בצורה מסודרת ונבחן את זה במבחן המציאות.

מיכאל נודלמן: אני רוצה תגובה משירות התעסוקה, לשמוע מה אתם חושבים, במה אתם יכולים לעזור לקהילה.

יוסי עופר: קודם כל, לגבי נציבות שירות המדינה – למעשה, שירות התעסוקה זה הגוף המופקד על שוק העבודה היום.

יוסי עופר: אני מסתכל רק בדורשי העבודה האקדמאים שהתייצבו בחודש מרס, זה הנתונים כרגע שיש לי, יש לנו כ-60 דורשי עבודה אקדמאים שרובם עם ניסיון.

יוסי עופר: זה לא אנשים צעירים.

יוסי עופר: אני חושב שלהבא אולי כדאי להיעזר גם בנתונים שיש לנו, לראות ולבחון אם---

מיכאל נודלמן: זה מהקהילה?

יוסי עופר: זה רק האתיופים.

יוסי עופר: זה לגבי נושא האקדמאים.

יוסי עופר: בכלל לנושא דורשי העבודה האתיופים, אולי יש לנו---

שלמה מולא: אולי אפשר להגיד לא אתיופים, יוצאי אתיופיה?

יוסי עופר: סליחה, יוצאי אתיופיה.

מיכאל נודלמן: הקהילה.

שלמה מולא: גם לא הקהילה האתיופית, יוצאי אתיופיה.

הניה מרקוביץ: כל פעם מבקשים מאיתנו משהו אחר.

יוסי עופר: יש לנו שיתוף פעולה עם תב"ג', של הג'וינט, בפרויקט אשת חיל, דורשות עבודה יוצאות אתיופיה שעוברות את ההכשרה איך לצאת בכלל לעבודה.

יוסי עופר: קורס יפה שמתקדם יפה עם תנובה בתעסוקה, גם בשיתוף משרד הקליטה.

יוסי עופר: בכל כיתה במפעל, בנושא הכשרה מקצועית, לאו דווקא יוצאי אתיופיה, הם משולבים יפה עם כלל דורשי העבודה בארץ.

יוסי עופר: אצלנו בשירות התעסוקה אין משהו ספציפי ליוצאי אתיופיה.

יוסי עופר: כעולים וכישראלים לכל דבר, מטפלים בהם בהתאם.

יוסי עופר: זהו פחות או יותר, אבל בסך הכל אני רואה שיש לנו בחודש מרס, במאגרים שלנו, כ-6,380 דורשי עבודה רגילים שמתוכם 60 אקדמאים.

אברהם מספין: אתם מציעים להם גם משרות שמתפרסמות בשירות המדינה, הייעודיות?

יוסי עופר: אני פעם ראשונה שמעתי על המשרות האלה.

יוסי עופר: הנציבות לא פונה אלינו.

יוסי עופר: אנחנו מציעים את העזרה שלנו בנושא הזה, יש לנו את המאגר ואת האנשים, ואם זה יתאים, אנחנו בשמחה נעביר את זה הלאה.

יוסי עופר: (הוחלף יו"ר ועדה – היו"ר שלמה מולה)

גדי יברקו: אירוע נדיר, יש לנו יושב ראש ועדה בן הקהילה האתיופית.

גדי יברקו: קודם כל, אני אפילו נבוך שהוועדה מדברת סביב 15 המשרות של יוצאי אתיופיה האקדמאית במדינת ישראל, שזו תעודת עניות גם לממשלה, גם לשירות וגם לוועדה, לכל אזרח בכלל, שלציבור של 130,000 איש מדברים על 15 אקדמאים איך להכניס אותם.

גדי יברקו: שימו לב על מה המהומה פה.

גדי יברקו: 15 אנשים.

גדי יברקו: בנוסף לזה, מאחורי כל המלים האלה של תעסוקת אקדמאים יש אנשים.

גדי יברקו: על כל מספר בסטטיסטיקה הזו יש בן אדם, וצר לי להגיד, הוועדה הזאת, אפשר לדבר עליה עד מחר, אי אפשר להזיז כלום.

גדי יברקו: ספציפית לא על הכינוס הזה היום, אלא בכלל ועדת הקליטה.

אברהם מספין: אתה לא יכול להגיד בצורה גורפת.

גדי יברקו: סליחה, אני מדבר ספציפית על תעסוקת אקדמאים, לא בכלל.

גדי יברקו: נהיה ממוקדים.

גדי יברקו: אנחנו מדברים כרגע על תעסוקת אקדמאים יוצאי אתיופיה.

גדי יברקו: לא רק שהוועדה לא יכולה לעשות, כל ממשלת ישראל לא יכולה להכניס 15 אנשים, על מה מדברים?

גדי יברקו: אני לא בא לסנגר על אף אחד, וחס וחלילה גם לא בא לפגוע באף אחד.

שלמה מולא: אז אתה אומר שהדיון מיותר.

גדי יברקו: אני לא אומר שהדיון מיותר, הוכח בתקופות קודמות, כשהוועדה החליטה מספר החלטות בכל מיני נושאים ושום דבר לא זז.

גדי יברקו: אני בא להציע הצעה, לא רק זורק דברים.

גדי יברקו: אני דיברתי ספציפית על תעסוקת אקדמאים יוצאי אתיופיה במגזר הציבורי.

גדי יברקו: על זה אני מדבר.

גדי יברקו: בנוסף לכך, לגבי משרד הקליטה.

גדי יברקו: קודם כל, תכנית החומש היא לא יוזמת משרד הקליטה.

גדי יברקו: מי שיזם את תכנית החומש זה 5,000 מפגינים פה, לפני שנתיים, בעקבותיה הוקמה ועדת שרים בראשות ראש הממשלה ולא משרד הקליטה ולא שום משרד.

גדי יברקו: בוא נדבר על זה.

נגיסט מנגישה: ומה יצא ממנה?

גדי יברקו: אני אגיד גם על זה.

גדי יברקו: אני חושב שבנושא הזה צריך קצת יצירתיות.

גדי יברקו: אם המשרד והעוסקים במלאכה יהיו קצת יצירתיים, באמת לפתור את הבעיה הזאת, אפשר לפתור אותה.

גדי יברקו: לדוגמה, מדברים היום על איגוד התעשיינים.

גדי יברקו: איגוד התעשיינים הגיע אחרי שאנחנו, יחד עם האגודה הישראלית, עשינו כנס, הזמנו את איגוד התעשיינים והוא התחייב שם, אמר 'אני מוכן להכניס 1,000 עובדים במגזר העסקי, בתעשייה'.

גדי יברקו: אני חושב שהדבר קצת מצריך חשיבה ולא רק לפני ועדה, כשדנים על קהילת יוצאי אתיופיה בכנסת ואז כל אחד בא ומגיע עם המסמך שלו ואומר 'כן, אנחנו מקדמים את זה ואנחנו מקדמים את זה'.

גדי יברקו: זה גם עושה עוול לקהילה שמדברים עליה כל פעם בוועדות ובוועדות ובדיונים וכל פעם זה עולה לכותרות וכאילו 'וואלה, הקהילה הזו ממש מסכנה שאפילו הדיונים בכנסת לא עוזרים לה'.

גדי יברקו: ההצעה שלי – קודם כל, אני חושב שכבר עכשיו קשה לי, באופן אישי גם, ללכת לחברי כנסת אחרים.

גדי יברקו: יש לנו היום שני חברי כנסת בני הקהילה, תקימו לובי בכנסת בשביל התכנית שיצאה מהממשלה הזאת לפני מספר חודשים, תעמדו בראשו, שניכם, אחד מכם, תדברו, שניכם בקואליציה, בממשלה, תעשו שכל שקל שהממשלה החליטה עליו לפני מספר חודשים, יגיע.

גדי יברקו: אנחנו יכולים לדבר אין ספור ולבכות עד מחר, לא יעזור.

גדי יברקו: אנחנו יכולים לעזור, תבקשו מאיתנו, אני לא מאמין שיש פה איזה שהוא ארגון של הקהילה שיגיד לא.

גדי יברקו: תקראו לנו לדגל, נהיה שם.

גדי יברקו: כל מה שאתם תבקשו, נעשה.

גדי יברקו: וזה דווקא זכות וכבוד לנו שאנחנו גם מבפנים וגם מבחוץ עושים את העבודה.

שלמה מולא: טוב, אני מניח ששאר חברי הכנסת האחרים שבאמת ישמחו לשתף פעולה.

30095: אני חושב שפה יש אינפורמציה ממש מוטעית.

30095: בפגישה שישבנו עם חבר הכנסת מיכאל איתן, עניין הניסיון עלה לדיון ואז שאלנו שאלה, גברתי, את היית בפגישה, שאלנו האם אנשים שעבדו בארגוני עולים, בארגונים לא ממשלתיים, נחשב כניסיון?

30095: את אמרת לנו 'נחשב'.

הניה מרקוביץ: נחשב.

30095: אוקי.

30095: דבר שני, אמרנו שיש יוצאי אתיופיה שנמצאים במשרדי הממשלה שכבר צברו ניסיון, אז אמרנו לדרג אותם, לשדרג אותם למעלה.

הניה מרקוביץ: הם לא ניגשו למכרזים.

הניה מרקוביץ: יושב כאן האדון ממשרד התעשייה, המסחר והתעסוקה, תשאל אותו אם הוא ניגש לאחד המכרזים.

22911: סליחה, אני ניגשתי.

שלמה מולא: חבר'ה, זה לא עניין אישי.

30095: בהתחלה, גם חברי כנסת אחרים ששאלו בעניין הניסיון, לא קיבלתי זכות דיבור, אבל רציתי להגיד את הדברים האלה.

30095: זה לא סתם באנו וביקשנו שיקבלו מנהלי תחומים.

30095: אמרנו, אם הניסיון של יוצאי אתיופיה, שעבדו בארגונים, נחשב, כן יש לנו מועמדים שיש להם ניסיון, ולכן---

הניה מרקוביץ: זה נחשב, אני אומרת את זה גם כרגע.

נגיסט מנגישה: הם לא עברו את המבחנים.

30095: זה משהו אחר.

הניה מרקוביץ: לא ניגשו.

30095: הנקודה שלי פה, לא סתם באנו ודרשנו.

30095: אני אומר, היה לנו בסיס למה שדרשנו.

הניה מרקוביץ: אבל אני לא מתכחשת לזה.

30095: הדבר השני שאני רוצה להגיד.

30095: אני חושב שמרחו אותנו ב-99', ב-55 משרות וגם עכשיו מורחים אותנו על 15 משרות וגם מורחים אותנו עוד פעם בעניין תכנית החומש.

30095: רבותיי, תראו את כל המשרדים המדברים, תכנית חומש, תכנית חומש.

30095: תכנית חומש זה בא עכשיו, למשרדי הממשלה יש תקציבים, יש למשרד התעשייה, המסחר והתעסוקה, יש למשרד הקליטה, לכולם יש תקציבים, מה עשו בתקציבים שלהם?

30095: עכשיו הם פתאום לתכנית החומש שתזרים להם תקציבים.

30095: זה פשוט מריחה.

30095: תכנית החומש הזאת זה אחד הבלופים של הממשלה שראש הממשלה דיבר על מיליארד שקל.

30095: אין מיליארד שקל.

30095: הממשלה קיבלה החלטה על 800 מיליון, אין 800.

30095: אחר כך אמרו 82 מיליון, אין אגורה.

30095: מה נשארנו?

30095: עם תקשורת, עם יחסי ציבור.

30095: אני אומר פה ואני מצטרף להצעה של מר גדי יברקו ושני חברי הכנסת, שניהם מתוך הממשלה הזאת שעושה בלוף, ואני אומר להם, תקימו את הלובי הזה ואנחנו, הארגונים, מאחוריהם.

30095: פשוט אי אפשר לסבול את המריחה של תכנית החומש, צריך להוציא את התכנית הזו מיד.

שלמה מולא: חבר הכנסת מזור, קודם כל, אני לפחות ברמה האישית מברכים אותך ותודה רבה שבאת לדיון ושיהיה בהצלחה.

מזור בהיינה: ראשית כל, אני מברך את הוועדה ואני רוצה להכיר טובה.

מזור בהיינה: אני יודע שהוועדה עושה מאמצים, יש מקומות או כל מיני מגזרים שהם צריכים ליישם את ההחלטות הפנטסטיות של הממשלה, או הבלופים נקרא להם, אבל צריך לדעת, מבחינת הממשלה, לדעתי, החלטת הממשלה, יש דברים פנטסטיים, יש דברים טובים, במיוחד תכנית החומש שהיא, מבחינתי, נראית תכנית טובה מאוד.

מזור בהיינה: יש לי כמה תיקונים עליה, גם ביקורת, אבל בגדול, אם נסתכל עליה באופן אובייקטיבי, היא תכנית טובה מאוד ואני ממש מקבל את ההצעה של מר גדי יברקו ושגם אברהם נגוסה הצטרף אליה.

מזור בהיינה: אתם צודקים שוועדת הקליטה או ועדות אחרות כנראה לא יקדמו כמו שאנחנו רוצים לראות את זה, בהקדם.

מזור בהיינה: משנת 2006 ושום דבר לא קם, בשום שכונה בעיר, שום דבר לא מיושם, בוודאי שזה אומר דרשני וזה מצריך מאיתנו להתקדם הלאה ולראות אולי להקים את הלובי הזה ולהיאבק דרך הלובי הזה ולצרף כמה חברי כנסת לקדם את העניין הזה ולדעתי זה נראה דבר מאוד דחוף לקידום הנושא.

מזור בהיינה: לנציבות שירות המדינה – אני חושב שהנושא של 15 או 50, הרעיון בא בעקבות הבעיה שיש לקהילה, אז לא יכול להיות שנציבות שירות המדינה תעמוד בכללים שלו, בקריטריונים שלו, בכללים הקשיחים שלו, יעמוד עם המחסום הזה וינסה לפתור את הבעיה.

מזור בהיינה: זה לא הולך, זה הולך ולא יילך.

מזור בהיינה: לכן צריכים, לדעתי, להתאים את המשרות.

מזור בהיינה: אני לא אומר להקל, להתאים את המשרות לקהילה ולהתחשב בכל האפקטים של הקהילה ולראות וליישם את ההחלטה על המשרות שמוצעות, אבל באמת, בכנות, לא למרוח ולטייח.

מזור בהיינה: חבל.

מזור בהיינה: כל זמן שעובר, הקהילה סובלת מעניין הזה ולא יוצא מזה תועלת.

מזור בהיינה: הזכירו פה לעניין העולים החדשים והגב' קולט אביטל דיברה על קורסים ודברים כאלה בתוך מסגרת העולים החדשים, במרכזי הקליטה.

מזור בהיינה: אני אומר לכם בכנות, כאדם שיוצא מהמקומות האלה, זה דבר שלא רלוונטי, כי העולים החדשים במרכז הקליטה עמוסים בסדר יום שאי אפשר לדבר איתם.

מזור בהיינה: יש להם אולפני יהדות שצריכים לעבור אותם, 12 חודשים, יש להם הדרכה, יש קשיי קליטה.

מזור בהיינה: אני חושב שזה לא רלוונטי.

דניאל אדמסו: זה דיון אחר, אם רוצים להכשיר אותם ליהדות, או רוצים להכשיר אותם לעבודה.

מזור בהיינה: גם וגם וגם.

מזור בהיינה: עזוב, לא ניכנס עכשיו לתחום לא שלנו, זה תחום נפרד בפני עצמו, לא נפריע להם להיקלט בצורה שכל הממסד דורש מהם, לא לרבנות ולא למשרד הקליטה.

מזור בהיינה: אני רק רוצה שנהיה מציאותיים, ריאליים לנושא.

מזור בהיינה: לדעתי יש לנו פה ציבור שחי דור שלם, 30 שנה, לא נתעלם מהם ונתמקד בעולים.

מזור בהיינה: תוכלו לומר שאני אולי נאיבי ולא צודק, עד כמה שאני יודע, משרד הקליטה עושה עבודה, לדעתי, אולי צריך לשפר ולקדם את העניין, אבל הוא עושה עבודה בעניין הזה.

מזור בהיינה: כל הארגונים, כל הוועדות צריכים להתמקד בעיקר בעולים הוותיקים ושם אפשר לדעתי בהקדם להשיג הרבה דברים טובים.

מזור בהיינה: יש דברים שבשלים.

מזור בהיינה: ורק לגלות נכונות ולהריץ את העניינים ולהביא אותם לידי יישום.

מזור בהיינה: תודה רבה.

שלמה מולא: חבר הכנסת מזור, יכול להיות שאנחנו נבקש אולי לקיים דיון מיוחד בנושא תעסוקת עולים במרכזי קליטה, כן או לא.

שלמה מולא: לי יש דעה קצת שונה ממך, גם כמי שהיה מנהל אגף עולי אתיופיה, הרבה אנשים מכירים את דעתי.

שלמה מולא: יכול להיות שלא כל האוכלוסייה צריכה להיראות כמקשה אחת, יכול להיות שאולי אפשר לעשות משהו בעניין, אבל אני באמת מציע שאנחנו נקיים דיון, גם עם האגף לחינוך מבוגרים במשרד הקליטה, אולי גם עם הסוכנות, אם יש פלח של האוכלוסייה, בהתחשב בכל הנושא של הגיור וכן הלאה וקליטה ראשונית.

שלמה מולא: כולנו יודעים שבסופו של דבר לימודי העברית, האנשים יושבים עשרה חודשים ובסוף יוצאים עם כלום.

שלמה מולא: לכן יש קושי.

שלמה מולא: לפחות מאמצע האולפן יוכלו למצוא מקומות עבודה, לעבוד תוך כדי, יכול להיות אולי אפילו ילמדו---

מזור בהיינה: להמיר את אולפן העברית ל---

שלמה מולא: נקיים דיון אחר, לפי דעתי.

הניה מרקוביץ: אני אוותר על זכות הדיבור, אלא אם כן אתם רוצים לשמוע עוד עובדות.

שלמה מולא: טוב.

שלמה מולא: אני אציע בסוף את ההצעה.

שלמה מולא: אם יש משהו שאת רוצה לשפר, אז תגידי לי.

בני פפרמן: ברשותכם מכובדיי.

בני פפרמן: אני רק רוצה כמה מלים.

בני פפרמן: אני רוצה להציג ממש בקצרה, ולא הייתי נכנס עכשיו, לולא העירו את ההערה, כי יש לי הרגשה שכל נושא תכנית החומש שמדברים עליה, יש בה איזה שהיא טעות יסודית לגבי לוחות הזמנים.

בני פפרמן: הממשלה קיבלה החלטה לפני כמה חודשים לגבי חמש שנים.

בני פפרמן: חמש השנים שמתחילים לספור אותן, ואפשר להתווכח מה יינתן בהן, בהחלט לגיטימי להתווכח, ב-2009 זו השנה הראשונה.

בני פפרמן: היום אנחנו נמצאים בשנת מעבר והכנה לקראת 2009 והסכומים שהוקצו ל-2008, לפחות בתחום התעסוקה, סדר גודל של 3 מיליון שקלים, רק לנושא ההכנות.

בני פפרמן: כמי שמופקד על נושא ההכנות, מטעם המשרד, אצלנו, בשיתוף עם משרד הקליטה, אנחנו פועלים בחודשים הבאים כדי שנוכל לעשות את זה ב-2009 עד 2013.

בני פפרמן: סך הכל הסכום שהוקצה, ואני מקווה שהממשלה תעמוד בו, הוא סדר גודל של 60 מיליון שקלים לחמש שנים, כאשר חלקו, 15% מהסכום הזה אמורים להיות מטעם משרד התעשייה, המסחר והתעסוקה.

בני פפרמן: מדובר פה בכסף תוספתי.

בני פפרמן: כל הסכומים שדיברתי עליהם עכשיו הוא כסף תוספתי, הוא איננו קשור---

אברהם מספין: קיבלתם את ה-3 מיליון?

בני פפרמן: כן, אכן קיבלנו את זה.

בני פפרמן: הוא נמצא במשרד הקליטה ואנחנו יכולים למשוך אותו בכל רגע נתון, אבל אני מסביר, זה בעיקר לנושא של הכנות ואנשים יוצאי אתיופיה שהיו איתנו בוועדה יודעים כמה עבודה יש סביב הנושא הזה ואיך אנחנו פועלים ואני מקווה שאנחנו נעמוד בעצם במבחן שב-2009 זה תחילת המעשה.

מזור בהיינה: אם אפשר הערה קטנה למר בני פפרמן.

מזור בהיינה: אני רואה פה את הטבלה של מעגל המובטלים, באר שבע "מובילה" בעניין הזה.

מזור בהיינה: אני לא יודע אם אתה יודע, בתכנית החומש באר שבע לא נכללת.

בני פפרמן: לא, אני לא רוצה עכשיו לגזול מזמן הוועדה, אבל בעצם תכנית החומש בתחום התעסוקה עובדת בשלושה נדבכים.

בני פפרמן: שתי תכניות שהן תכניות רוחב ואז אין שום בעיה גיאוגרפית ויש תכנית אחת שהיא ממוקדת, קראנו לה רובד הביניים, תכנית ממוקדת ליישובים, שפה באר שבע בשלב זה לא נבחרה ואנחנו מתחילים ביישובים אחרים.

בני פפרמן: אני מניח שנגיע בסופו של דבר גם לבאר שבע.

מזור בהיינה: מה זה בסופו של דבר?

מזור בהיינה: בסוף החומש?

בני פפרמן: לא, לא.

בני פפרמן: מכובדי, אני לא איש ציני.

בני פפרמן: אני חוזר ואומר, נקבע איזה שהוא סדר עדיפויות, יש התייעצויות.

בני פפרמן: עכשיו החלטנו לפתוח את המהלך בשלושה יישובים, ב-2009, אם הכול יהיה כמו שצריך, יתרחבו היישובים לעוד 15 ישובים.

מזור בהיינה: ולא במקום של מובטלים הכי גבוה שיכול להיות?

מזור בהיינה: לא עדיף משם?

]בני פפרמן: לא, זה לא הקריטריון היחיד.

שלמה מולא: במקרה הזה לא משרד התעשייה החליט, זו היתה ועדת הממשלה.

בני פפרמן: מכובדי, כשאתה בא לתכנית בעיר, אתה לא מסתכל רק על נושא התעסוקה, אתה מנסה לסגור על כל הנושאים יחד.

מזור בהיינה: אתה יודע מה?

מזור בהיינה: המכה הכי גדולה במדינה זה רק אבטלה.

מזור בהיינה: כשיש אבטלה, יש עוני, אין בית ספר, אין לימודים, אין אוכל, אין משפחה, יש בלגן, יש מריבות, יש הכל, אז איך אפשר לדלג על זה בסדר העדיפות?

אברהם מיכאלי: אדוני היושב ראש, אני חושב שמהביקורת שאני פה שומע, וקודם כל עצם הדיון הזה, שאנשים פה יבינו, שהדיון הזה לא מתקיים רק היום, אחרי נובמבר 2006.

אברהם מיכאלי: את הדיונים האלה אנחנו מקיימים בוועדה פה כל הזמן, בנושאים שונים, והבעיה עולה יחד עם כל העולים.

אברהם מיכאלי: חשוב לי להדגיש את זה, כי אני לא רואה את יהודי אתיופיה שונים מהעולים האחרים ומי שפה, מהוותיקים קצת, מהאורחים בוועדה, יש לנו ועדת משנה שאנחנו שם מקדישים ספציפית דיון לתלמידים של נוער עולה וכאלה דברים שהבעיה שם זה לא תעסוקה, אבל הבעיה עולה, ולכן חשוב שאנחנו מדי פעם גם מקיימים בוועדה דיון מעקב.

אברהם מיכאלי: דיון מעקב אי אפשר לקיים בלי נתונים ולכן מפה, ממה שאני שומע לפחות בזמן שאני יושב פה, שהנתונים פה לא ברורים.

אברהם מיכאלי: כל רשות או כל משרד מציג נתונים שהם לא מסונכרנים אחד עם השני וחייבים פה כשאנחנו נקבע את הישיבה הבאה, כמעקב, לשים נתונים מעודכנים ואז להתמודד אולי לפני הדיון באותם נתונים ואז ננתח את הדברים כי אי אפשר שכל משרד יגיד אם זה 15 או 50 או 100 או 200.

אברהם מיכאלי: הבעיה קיימת הרי, אף אחד לא יכול להתעלם מכך שהבעיה קיימת.

אברהם מיכאלי: השאלה היא האם הנתונים שאנחנו נקבל אותם הם נתונים בדוקים, ואני סומך על כל משרד ממשלתי שמעביר את הנתונים הבדוקים, וגם אני מציע שנבוא לא רק עם הבעיה, אלא גם עם הפתרון מאותם משרדים, מה הם מציעים, כי הם אמונים הרי על לפתור את זה.

אברהם מיכאלי: גדי קודם אמר, הוועדה לא פותרת דברים.

אברהם מיכאלי: תפקיד הוועדה לעקוב, הוועדה היא לא משרד ממשלתי שיש לה פה תקציבים.

אברהם מיכאלי: אם אנחנו לא נעלה את זה בוועדה, אז עם כל הכבוד לכל הארגונים, שידברו הארגונים עד מחר, בסוף... המזל שהנושאים האלה מגיעים לוועדה למעקב.

אברהם מיכאלי: אבל אני כן מצפה שאנחנו נהיה עם תועלת מכל הדיונים האלה, גם לקבל את הנתונים המדויקים נכון לאותו יום שאנחנו מקיימים כאן דיון וגם להציע פתרון מה עושים עם הדברים האלה.

אברהם מיכאלי: אפשר להקים עוד לובי, אפשר להקים עוד שדולה, רבותיי, אני לא ותיק בכנסת, אני רק שנתיים, אבל גם הוותיקים אומרים שכל שדולה, לפעמים, מקיימת את עצמה, בשביל לדבר ולקטר.

אברהם מיכאלי: גם עם כל הכבוד לארגונים, אני כבר אמרתי את זה בביקורת שלא נעים לי לומר אותה, שיש הרבה ארגונים ששמחים לבוא וכל הזמן לקטר ולקטר, בשביל לקיים את עצמם.

אברהם מיכאלי: אנחנו צריכים להתמודד עם עובדות ומעובדות לא נוכל לברוח, אבל צריך גם לבוא עם פתרונות.

שלמה מולא: תודה רבה.

שלמה מולא: אני רוצה שנגיע לחלק של הסיכום.

שלמה מולא: אני מבקש מנציבות שירות המדינה, שאתם תעבירו התייחסות לגבי ה-15 משרות.

הניה מרקוביץ: בשבוע הבא, אדוני.

שלמה מולא: אני אגיד מה אנחנו היינו רוצים שיהיה לנו בנתונים.

שלמה מולא: מי המשרדים, דרגות המשרות שאתם מציעים, דרגות בכירות, לא בכירות, פחות או יותר.

שלמה מולא: אנחנו היינו רוצים לקבל גם לנו וגם לאגודה הישראלית, שאתם עובדים איתה בשיתוף פעולה.

שלמה מולא: גם דרכים להתמודדות עם הקשיים שעלו, איך אתם---

הניה מרקוביץ: אני אציע לך מה.

הניה מרקוביץ: אנחנו נציע נתונים, המשרות האלה כבר יצאו למכרזים פומביים, זה לא משרות שלא יצאו.

הניה מרקוביץ: אנחנו נדווח פה לוועדה על כל משרה שפרסמנו, כמה מועמדים היו, תוך ציון ההשכלה שנדרשה למכרז.

הניה מרקוביץ: כמובן שאם זו משרה של עורכי דין, אז ההשכלה היא משפטנים, אבל יש לנו משרות במדעי החברה.

שלמה מולא: אנחנו היינו רוצים לדעת כמה ניגשו בכלל, באיזה תאריכים היו, מתי פרסמתם אותם.

שלמה מולא: אם אנחנו מדברים על 2007, אנחנו במחצית 2008.

שלמה מולא: והתייחסות לגבי עוד 15 משרות נוספות ב-2008.

הניה מרקוביץ: לא, לא קיבלנו.

שלמה מולא: זה דורש החלטת ממשלה?

הניה מרקוביץ: כן.

שלמה מולא: מאה אחוז.

שלמה מולא: זה דבר אחד.

שלמה מולא: דבר שני, לגבי הנושא של ה-1,000 משרות של התעשיינים.

הניה מרקוביץ: אני רוצה רק להוסיף שגם בשבוע הבא יוצג דוח כללי של פילוח כל העובדים יוצאי אתיופיה בשירות המדינה, הדרגות שלהם, המשרדים, הדירוגים וכל הדברים האלה, לכן אני פונה כאן, אם מישהו רוצה לקבל בפילוח הזה איזה שהוא נתון מיוחד, שיפנה אלינו.

הניה מרקוביץ: אני רוצה רק לציין דבר אחד שהלך כאן לאיבוד בנתונים.

הניה מרקוביץ: בוא נשים את ה-15 משרות האלה רגע בצד, אנחנו בשנה האחרונה קלטנו 40 אקדמאים אתיופים בלי 15 המשרות.

הניה מרקוביץ: לא מגיעה לנו תעודת הערכה, אבל זה המצב בפועל.

הניה מרקוביץ: זה בדרך הרגילה.

שלמה מולא: תבורכו.

שלמה מולא: אני מבקש, לגבי החלק של התעשייה וה-1,000, אני מבקש שתייצרו מנגנון הרבה יותר פשוט, הרבה יותר קל, שתשתפו את ארגוני העולים בכל מיני מקומות.

שלמה מולא: אני מציע, גם אתם, שתוך חודש ימים תדווחו לנו כמה קבוצות אתם מייצרים, באיזה מקומות, איך אתם משתפים פעולה, כי אנחנו רוצים לעשות מעקב.

שלמה מולא: לגבי תכנית החומש – אנחנו קיימנו פה דיון בוועדה, נדמה לי שלפני כחודשיים, ועל פי ההחלטה באותה ישיבה אנחנו אמורים לקיים דיון נוסף במהלך חודש יוני, אם אני לא טועה.

שלמה מולא: יחד עם המנהל הכללי צריך לקיים עוד דיון נוסף, כי הוא צריך לבוא ולדווח לנו.

שלמה מולא: אנחנו נבקש לקבוע כבר תאריך דיון על תכנית החומש, כולל כל המשרדים הרלוונטיים, גם תקציבית, גם מימוש התכניות שהם אחראים עליהם ואנחנו נקיים דיון.

שלמה מולא: יכול להיות שבוועדת המשנה, חבר הכנסת מיכאלי, אנחנו נקיים דיון מקדים לקראת הישיבה עם המנהל הכללי של משרד הקליטה.

אברהם מיכאלי: אגב, אתמול היה דיון.

אברהם מיכאלי: כל כך הרבה ישיבות יש בשבועיים הקרובים, כל פעם זה עולה, כל פעם דנים בזה באופן חלקי.

מזור בהיינה: אדוני היושב ראש, אם אפשר להזכיר רק שהתכנית של 2008 עומדת להסתיים, כי שנת העבודה של התקציב עומדת להסתיים.

מזור בהיינה: בתקציב 2008, 6% מכלל התקציב שאמור ללכת, אם לא, לעגן את זה שהתקציב הזה לא---

שלמה מולא: שוב, אנחנו נקיים דיון.

שלמה מולא: גם השאלה בעניין התקציבי ידועה לנו ואנחנו יודעים אותה, אנחנו נקיים דיון ואם לפני הדיון נצטרך לקיים דיונים עם הפורומים שלכם, אנחנו נקיים לראות בדיוק איפה אנחנו עומדים.

שלמה מולא: לעניות דעתי, מה שאמרו לנו בנושא של המשכנתאות, למשל, אמרו שזה יתחיל ב-1 ביוני 2008, האם זה מתקיים, לא מתקיים?

שלמה מולא: אנחנו נעשה את העבודה.

שלמה מולא: לגבי החלטות הממשלה, אני חושב שאנחנו נחפש דרך איך לבדוק למה ממשלות ישראל לא מקיימות את החלטות הממשלה ואני חושב שאנחנו לא יכולים לעבור על זה בהינף יד ונחפש פתרון או דרך איך אנחנו צריכים לבדוק למה החלטות ממשלה לא התקיימו.

שלמה מולא: דבר אחרון, הנושא של אולפן ומרכזי קליטה, תעסוקה, אם זה נכון או לא נכון.

שלמה מולא: אנחנו נקיים דיון.

שלמה מולא: הישיבה נעולה, תודה רבה לכולם.